"Фейк ахборотга жарима тўласин” дейишни боплайдиган давлат, унинг органлари қовун туширганида ҳам жазолаши керак!" — Sof.uz\nЖАҲОН 6,196,448 2,760,722 371,596\n"Фейк ахборотга жарима тўласин” дейишни боплайдиган давлат, унинг органлари қовун туширганида ҳам жазолаши керак!"\n2.05 12:46 1669 Жамият\nЎзбекистон Ички ишлар вазирлиги Йўл ҳаракати хавфсизлиги бош бошқармаси мультимедиа марказининг видео сюжетида айтилишича, етказиш хизматларини кўрсатадиган такси йўналишлари автомобилларига ҳозирча йўловчи ташишга рухсат берилгани йўқ.\nТаксида ҳали йўловчи ташишга рухсат берилмагани айтилди (видео)\nDavletovuzʼнинг ёзишича, Ички ишлар вазирлиги олдинроқ шахсий ва хизмат енгил машиналари ҳаракатланиши мумкин бўлган вақт оралиғида (соат 07:00 дан 10:00 гача ва 17:00 дан 20:00 гача) таксилар ҳам йўловчиларни ташиши мумкинлигини тасдиқлаган эди.\n“Gazeta.uz”нинг ички ишлар идораларидаги манбалар орқали аниқлик киритишича, махсус комиссиянинг тасдиқланган баёнида “йўловчилар билан бирга” деган жумла мавжуд эмас. Ваҳоланки, бу жумла расмий манбаларда: “Ҳуқуқий ахборот“да ҳам, Koronavirus info Telegram-каналида ҳам эълон қилинган. Комиссиянинг протоколлари очиқ манбаларда эълон қилинмаган.\nГап такси хизматининг фаолият юритиши ёки юритмаслиги ҳақида эмас, балки фуқароларни, ҳеч қурса ўзи чиқараётган ҳужжатларни ҳурмат қилишда. Бир оғиз чиқиб, расмий баёнот бериб, узр сўра, нотўғри гапирибмиз ёки сизларни чалғитибмиз, деб қўй. Йўқ, булар Ўзбекистон фуқароларига хизмат қилмайди. Улар ўзларидан бошқа ҳеч кимга хизмат қилмайди. Улар ҳеч кимга ҳисобдор эмас. Сал хижолат бўлиш керак, ҳамма нарсанинг ҳам чегараси бор. Йўқса, протоколни эълон қилсин. Чап қўлнинг ишига ўнг қўл жавоб бермаса, эртага буларга ишонч қоладими?\nЯна бир блогер Муҳрим шундай ёзмоқда:\n“Бир ухлаб турсам, ҳамма ёқда: “таксида йўловчи ташиш ҳали мумкин эмас, машинада фақат машинанинг эгасигина юриши мумкин”, деганга ўхшаш гаплар. Хафсалаларим пир бўлди. Бу давлат кеча нима деганди-ю, бугун нима деяпти? Халқ аҳмоқми? Кеча “таксида юриш мумкин экан” деган гап қанчалик узоққа тарқалиб бўлганини, бу гапга ишониб бугун ҳам, эртага ҳам, индинга ҳам қанча одам кўчага чиқишини ўйлайдими булар?\nУ ёки бу ҳуқуқбузарлик учун жазолашни, ҳали жазоси йўқ замонавий “ҳуқуқбузарликлар” учун у ёки бу кодексга жаримали моддалар ёзишни, “фейк ахборот учун жарима тўласин” дейишни боплайдиган давлат, унинг органлари қовун туширганида ҳам ўзини ҳам жазолаши керак, жавобгарликни елкасига олиб, “ҳа, ..... қўйдик яна”, дейишни билиши керак (узр, лекин ҳозирги ҳолатга бошқача таъриф йўқ).\nКейин, ҳалиги Махсус комиссия нима ўзи? Қонунийми у? Унинг қарорлари-чи? Қарор чиқаряптими ўзи у ё фақат йиғилиш протоколи? Улар ҳам қонунийми? Қайси қонун бўйича қонуний? Қонунга кўра, бажарилиши ҳамма учун мажбурий ҳужжатлар расмий манбаларда, масалан, “Lex.uz”да ёки “Халқ сўзи”да эълон қилиниши керак, ярим тунда қанақадир телеграм-каналда эмас, тўғрими? Ё ўша телеграм-канал мақоми энди “Lex.uz” билан бирми?\nАгар бу Махсус комиссия қонуний бўлса, унинг қарорлари (ёки йиғилиш протоколлари) ҳам қонуний бўлса, у ҳолда нега бу ҳужжатлар расмий манбаларда эълон қилинмаяпти? Нега, бугун ўша Махсус комиссияга орқа қилиниб “рухсат” дейилган гап эртасига яна ўша Махсус комиссияга асосланиб “рухсат эмас”, дейиляпти? Бирорта мустақил, МУСТАҚИЛ ҳуқуқшунос тушунтириб берса яхши бўларди буларнинг барини.\nҲар бир одам билан “cиз“ деб гаплашиши керак – Президент ИИВ ва Миллий Гвардияга мурожаат қилди (видео)\nҲаммамиз тушунамиз, бунақа пандемияни кўрганлар аллақачон 100 ёшдан ошган, тайинли маслаҳат бера олмайди; тушунамиз, Бухорода “илгари кузатилмаган” табиий офат бўлди; яна тушунамиз, кимларнингдир ҳовлилари 100 баллик зилзилада ҳам бузилмайдиган қилиб қурилиши учун Сирдарёда битта тўғон сифатсиз қурилган, шу боис кеча “Ўзбекистон Катринаси”га гувоҳ бўлдик. Лекин, барака топкурлар, барибир сал тартиб керак.\nГўёки иқтисодиётни қутқариш баҳонасида одамларнинг ишга бориб-келишига рухсат бериб, сўнг “таксига ҳам, машинада йўловчи ташишга ҳам рухсат йўқ”, дейиш — мантиқсизлик; баъзиларга машинани бор-йўғи ниқоб тақиб ҳайдашига ҳам, худди шу ҳолида машинасида йўловчи ташишига ҳам рухсат бериб, овқат ташувчи доставкачилардан “скафандр”га киришни сўраш ҳам мантиқсизлик. “Мантиқ” деган жойини ёқинглар, илтимос“.\nЭслатма: Муаллифлар фикри таҳририят нуқтаи назарини ифодаламаслиги мумкин.\nинсон ҳуқуқлари карантин ИИВ ходимлари\n29.05 12:32 3828\n30.05 11:13 2018\n30.05 14:51 1915\nКеча, 18:58 1146 Иқтисод\n30.05 17:16 602\n30.05 12:04 714 Илм-фан\n30.05 10:33 270 Ўзбекистон


Sinopec: Хитой 2016 йил охиригача кунига 7 миллион баррелдан нефть импорт қилади\nХитой нефть компаниялари шу йил охиригича бир кеча кундузда 7 миллион баррелдан (бир баррель- 159 литр) нефть харид қилади. Бу ҳақда Хитой нефтгаз корпорацияси Sinopec сайтида маълум қилинган.\n"Хитой стратегик захираларини кўпайтириш мақсадида нефть сотиб олишни давом эттиради. Импорт ҳажмининг кўпайишига нефтни қайта ишловчи мустақил компанияларнинг қора олтин нархи тушгани ва ўз навбатида бензин қиймати ўзгармаганидан фойдаланиб қолишга уринишлари ҳам сабаб бўлмоқда", -дейилади хабарда.\n2016 йилнинг биринчи чорагида Хитой нефть импорти ҳажмини йиллик ҳисобда 13 фоизга ошириб, 91,1 млн тоннага етказди. Бунда кунлик нефть хариди 7,34 млн баррелни(1167000 тонна) ташкил этган.\nБундан аввал, Хитой Давлат статистика қўмитаси 2015 йил бошига келиб,, миллий нефть захираси 12,5 млн тоннага етганини маълум қилган эди. Мазкур нефть заҳиралари Чжэцзян, Шаньдун ва Ляонин провинцияларида жойлашган. Умуман, 2020 йилга келиб, Хитой стратегик нефть заҳираси ҳажми 40 млн тоннага (299 млн баррель) етиши айтилмоқда.


Қозоғистондан доллар олиб чиқиб кетиш тақиқланди\nҚозоғистондан 10 минг доллардан зиёд нақд пул олиб чиқиб кетиш тақиқланди\nҚозоғистондан қиймати 10 минг доллардан ортиқ хорижий валютани олиб чиқиш тақиқланди. Мамлакат президенти Қасим-Жомарт Тоқаев тегишли қарорни имзолади.\nТОШКЕНТ, 14 мар — Sputnik. Қозоғистондан қиймати 10 минг доллардан ортиқ хорижий валютани олиб чиқиш тақиқланди. Мамлакат президенти Қасим-Жомарт Тоқаев тегишли қарорни имзолади.Қуйидагиларни мамлакатдан олиб чиқиб кетиш тақиқланади:- 10 000 (ўн минг) АҚШ доллари эквивалентидан ортиқ миқдорда ва Қозоғистон Миллий банкининг белгиланган курси бўйича ҳисобланган нақд хорижий валюта ва (ёки) хорижий валютадаги пул маблағлари;- 5, 10, 20, 50 ва 100 граммлик олтин қуймалари ҳамда Миллий банк томонидан муомалага чиқарилган “ALTYN BARYS” (олтин) ва “KÚMIS BARYS” (кумуш) инвестиция тангалари, шунингдек, оғирлиги 100 граммдан ортиқ тозаланган олтин.Аввалроқ Қирғизистондан нақд кўринишдаги доллар олиб чиқиб кетиш вақтинча тақиқланган эди. Тақиқ тижорат банклари, валюта алмаштириш бюролари, микромолия ва микрокредит компанияларига тааллуқли. Миллий банкнинг билдиришича, мазкур қарор Қирғизистон иқтисодий хавфсизлигини таъминлаш мақсадида қабул қилинган.\nҚозоғистон президенти 10 минг долларлик хорижий валютани ҳамда маълум миқдордаги олтин ва қуйма тангаларни олиб чиқишни тақиқлади.\nТОШКЕНТ, 14 мар — Sputnik. Қозоғистондан қиймати 10 минг доллардан ортиқ хорижий валютани олиб чиқиш тақиқланди. Мамлакат президенти Қасим-Жомарт Тоқаев тегишли қарорни имзолади.\nҚуйидагиларни мамлакатдан олиб чиқиб кетиш тақиқланади:\n- 10 000 (ўн минг) АҚШ доллари эквивалентидан ортиқ миқдорда ва Қозоғистон Миллий банкининг белгиланган курси бўйича ҳисобланган нақд хорижий валюта ва (ёки) хорижий валютадаги пул маблағлари;\n- 5, 10, 20, 50 ва 100 граммлик олтин қуймалари ҳамда Миллий банк томонидан муомалага чиқарилган “ALTYN BARYS” (олтин) ва “KÚMIS BARYS” (кумуш) инвестиция тангалари, шунингдек, оғирлиги 100 граммдан ортиқ тозаланган олтин.\nАввалроқ Қирғизистондан нақд кўринишдаги доллар олиб чиқиб кетиш вақтинча тақиқланган эди. Тақиқ тижорат банклари, валюта алмаштириш бюролари, микромолия ва микрокредит компанияларига тааллуқли. Миллий банкнинг билдиришича, мазкур қарор Қирғизистон иқтисодий хавфсизлигини таъминлаш мақсадида қабул қилинган.


Qalampir.uz | Эрдўған партияси сайлов натижасини бекор қилиш талаби билан чиқди\nЭрдўған партияси сайлов натижасини бекор қилиш талаби билан чиқди\nОлам\t05 Апрель 16:04 1754\nТуркияда узоқ йиллардан бери етакчилик қилиб келаётган “Адолат ва тараққиёт” партияси Истанбул вилоятида ўтказилган маҳаллий сайловлар натижалари бўйича баёнот берди. Бу ҳақда “Haberturk” нашри хабар қилди.\n“Адолат ва тараққиёт” партияси раиси Али Иҳсон Ёвузнинг таъкидлашича, вилоятнинг Буюкчекмеже туманидаги сайлов натижаларини бекор қилиш бўйича сўров юборилди.\n“Буюкчекмеже юзасидан бекор қилиш аризаси топширилди. Туманда рўхатдан ўтмаган сайловчилар рўйхатдан ўтган деб кўрсатилган. Шу сабабдан Буюкчекмежеда сайлов натижаларини бекор қилиш учун сўров юборилди. Бу сўров фақатгина туманга тааллуқли, бутун Истанбул учун эмас”, деган Али Иҳсон Ёвуз.\nЭслатиб ўтамиз, Туркияда ўтган маҳаллий сайловларда узоқ йиллардан бери етакчилик қилиб келаётган “Адолат ва тараққиёт” партияси мамлакатнинг йирик шаҳарлари – Анқара, Истанбул ва Измирда енгилди.\nАммо АТП овозларни ҳисоблашда хатолик бўлган, деб Истанбул ва Анқарада қайта ҳисоблаш ўтказиш талаби билан чиқди. Ҳозиргача Истанбулда қайта ҳисоблаш натижасида АТП фойдасига 12 мингдан ортиқ овоз қўшилди. Қайта санаш давом этяпти.\nТуркия маҳаллий сайлов\nТуркияда йирик “тозалаш” бошланди ЖССТ Европа минтақавий бюросининг Истанбулдаги йиғилишларидан бирига Шодмонов раислик қилди Сурияга кафил давлатлар Идлибда кучини кўрсатадими? Футболчи ўйин вақтида рақибларини ўткир тиғли асбоб билан жароҳатлади Туркиянинг Тунжели вилояти коммунистлар қўлига ўтди! Калашников ўзида йўқ хурсанд Ўзбекистонлик талаба Туркияда вафот этди\n20 Май 11:56 11526\n18 Май 21:50 7772\n20 Май 08:30 5964\n19 Май 16:20 5929\nЗеленский Қримни Украинага қайтаришини эълон қилди\n18 Май 14:49 5159


Ўзбекистоннинг тарихий шаҳарлари марказларида Duty Free дўконлари ташкил этилади – Kommers.uz\nТехнология\t17:00 | 21.10.21\nЎзбекистоннинг тарихий шаҳарлари марказларида Duty Free дўконлари ташкил этилади\nБожхона кодексининг айрим моддаларига ўзгартиш ва қўшимчалар киритилади\nОлий Мажлис Сенатининг йигирманчи ялпи мажлисида Божхона кодексининг 81 та моддасига ўзгартириш ва қўшимчалар киритиш тўғрисидаги қонун сенаторлар томонидан маъқулланди. Бу ҳақда парламент юқори палатаси матбуот хизмати хабар берди.\nТаъкидланишича, мазкур қонун кейинги 2 йил ичида тадбиркорлар томонидан кўтарилаётган муаммоларнинг ечимига қаратилган. Унга кўра, қуйидаги янгиликлар жорий этилади:\nБожхона ҳужжатларининг расмийлаштириш муддати 3 кундан бир кунгача қисқармоқда;\nТовар ва транспорт воситаларини божхона режимига жойлаштириш бекор қилиняпти;\nҚайта ишлаш натижасида ҳосил бўлган товарларни божхонадан чиқариш ваколатли шахслар томонидан амалга оширилиши йўлга қўйилади (аввал божхона ўзи истаган нархни қўйиб, тадбиркорлар манфаати инобатга олинмас эди);\nБожхона тизимига ваколатли иқтисодий оператор институти жорий этилмоқда (бу божхонадаги ҳисоб-китобларда инсон омилининг аралашувини чеклайди);\nЭндиликда нафақат аэропортлар, балки мамлакатнинг тарихий шаҳарлари Самарқанд, Бухоро, Хоразм, Қўқон марказларида божсиз савдо қилувчи Duty Free дўконлари ташкил этилади.\nШунингдек, божхона тизимига солиқ солишдан озод этиладиган товарлар рўйхати киритилмоқда. Бу тадбиркорлар учун эркин товар айланишини кафолатлайди.\nБундан ташқари, тизимда аппеляция кенгаши ташкил этилмоқда. У шу кунга қадар тадбиркор билан божхона ўртасидаги мавжуд низоларни судгача ҳал қилади ҳамда ортиқча оворагарчиликларнинг олди олинади. Шу каби 80 га яқин ўзгаришлар ушбу қонунда ўз аксини топган.


АДАБИЁТ ДАРСИГА ЯНГИЧА ЁНДАШУВ » Иштихон овози газетаси\nАДАБИЁТ ДАРСИГА ЯНГИЧА ЁНДАШУВ\nБугунги кунда ҳар-бир фанда, соҳада янгиликлар бўлаётгани каби адабиёт фанини ўқитишда ҳам янгича усул, янгича наъмуналар шаклланмоқда. Биз эндиликда ўқувчиларни бадиий асарни ўқиб келганлиги ва ёдда қолганлини ўқитувчига сўзлаб берганига қараб баҳо қўя олмаймиз.\nЎқувчилар турли электрон манбалар орқали зарурий ахборотни топиши ва ажратиб олишига оид топшириқларни шакллантириши лозим. Бундан ташқари, матндан ташқари билимларига асосланган топшириқлар яратиши, бадиий асарни тушуниш ва баҳолаш даражасини шакллантирувчи савол ва топшириқ тузиш туза олиши керак.\nАлбатта, булар ўқувчиларда бир мунча қийинчилик туғдириши ёки зерикиб қолишлари мумкин. Бу ўринда биз қуйидаги усулдан фойдаланамиз:\nФикрлашнинг юқори даражаси:яратиш, баҳолаш, таҳлил қилиш;\nФикрлашнинг қуйи даражаси: қўллаш, тушунтириш ,билиш.\nБу усулни моҳиятини биз қуйида Ойбекнинг “Навоий” романи мисолида кўрсатиб берамиз.\nАйни пайтда ўқувчилар тарихий асарларни ўқишга, тушунишга, асар воқеаларини англашда қийинчиликларга дуч келаётганлигига, баъзан эса асарни ўқиш давомида бироз зерикиб қолаётганига кўп бор гувоҳ бўлганмиз.\nБундай холларда биз “Блум таксономияси”дан фойдалансак, дарс давомида кутилган натижамизга эришишимиз мумкин бўлади. Бунинг учун биз ҳар бир даража учун саволлар ва топшириқлар тузиб чиқишимиз керак.\n“Билиш” даражасидаги саволлар.\n- Асар қайси воқеадан бошланади?\n- Хуросон тахти учун курашга Мирзо Ёдгорни ким ундайди?\n- Навоий М. Ёдгорни қандай таслим этди?\n- “ жанг вақтида мунажжим башоратига эмас, балки ақлга таяниб белгилаш кераклиги тўғрисидаги Навоий фикрига муносабат билдиринг.\n- Ҳусайн Бойқарога қилинган ҳиёнатни қандай изоҳлайсиз?\n- Кундалик ҳаётимизда башоратларга ишониб иш қилувчиларни учратганмисиз?\n- Синфингизда, мактабда ёки маҳаллангизда асарда учрагани каби ҳиёнаткор, нонкўрларни биласизми?\n- Асарда Ҳусайн Бойқаронинг сифатларини сананг, у қандай образ?\n- Навоийнинг сифатларини сананг. Навоий қандай образ сифатида гавдаланади?\n- Асарда “Навоий қиличини қинидан суғурди (қиличнинг биринчи ва сўнги марта суғурилиши эди!), дадиллик билан одим олиб кетди.” Тасвири сизга қандай таъсир этди, ўз муносабатингизни билдиринг.\n- Асарда Шайх Баҳлул ким эди?, у қандай образ сифатида гавдаланган?\n- Асар қахрамонларининг кучли ва ожиз томонларини айтиб ўтинг.\n- Асарда сизга таъсир этган нарса нима?\n- Асардан қандай хулоса чиқардингиз?\n- Асар сизга қандай маънавий озуқа берди?\n- Мана шунга ўхшаш асар воқеалари яна қайси асарларда учрайди?\n- Иккаласини қиёсланг.\n- Асар бўйича ўз фикрларингиз асосида баён ёки иншо ёзинг, режа тузинг каби саволлар билан мурожаат қилинса 9-синф адабиёт дарси режасига ажратилган 4 соат давомида ўқувчиларнинг асарга қизиқишлари, иштиёқлари ортади ва асарни чуқурроқ ўрганишга киришади.\n- Биз ўқитувчилар эса кутаётган натижамиздан ҳам ортиғига эришамиз.\nМазкур усулдан нафақат насрий асарларни таҳлил қилишда, балки шеърий асарларни таҳлил қилишда ҳам кенг фойдалансак дарс давомида самарали натижаларга эришамиз.\n15- умумтаълим мактаби она тили\nва адабиёт фани ўқитувчиси.\nТаклиф этилган уйларни рад этаётган Г. Абдухалилова ва Kun.uz мухбирларига!\n11 дек, 22:41\n“БИР СУД – БИР ИНСТАНЦИЯ” тамойили қандай имкониятлар яратади?\n13 авг, 13:12\nЎҚУВЧИ ТЕЛЕФОНИНИ ЎЧИРДИ, ЎҚИТУВЧИЛАР-ЧИ?


Мақола топилди: 38 та\n7. Шеърларда Наманган мадҳи!\n8. Ўзбекистонда пахтачилик фермерлари пахта экишга мажбур қилинмоқда!\n10. Путин Жўраевнинг янги туғилган укасига Шойгу деб исм қўйишди\nПутиннинг оиласида янги чақалоқ дунёга келди. Унга Шойгу деб исм қўйишди. Бу қарор Шойгунинг Россия давлати қудратининг ошишига қўшаётган ҳиссаси улканлиги билан изоҳланди.\n12. Наманганда фермерликни ривожлантириш ҳукумат даражасида муҳокама қилинди\nНаманган «Ёшлар маркази»да вилоят ҳокимлиги ҳамда Республика Адлия вазирлиги томонидан ташкиллаштирилган «Фермер хўжаликлари, жумладан, кўп тармоқли фермер хўжаликлари тузиш ва фаолиятини такомиллаштириш» мавзусида семинар-йиғилиши бўлиб ўтди\n13. Урганчда коллеж ўқувчилари давомати прокурор ва милиция бошлиғи иштирокида танқидий таҳлил қилинди\nХоразм вилоят Ички ишлар бошқармаси бошлиғи Рустам Жўраев, вилоят прокурори Садриддин Турдиев иштирокида таълим олаётган ўқувчиларни давомати, шу билан боғлиқ бошқа ҳолатлар ва яна бир қатор масалалар юзасидан танқидий таҳлиллар асосида учрашув бўлиб ўтди.\n14. Ғиёc Бойтоев: Бугунги санъат олами олдинги санъатдан бошқача бўлиб кетган!\n15. Мурожаатлар депутатлар эътиборида\nЖамият 15.08.2019 1161


Зеленскийнинг матбуот котиби Байден билан баҳслашди | Qalampir.uz\nЗеленскийнинг матбуот котиби Байден билан баҳслашди\nОлам\t11 Июнь 15:52 15265\nАҚШ Президенти Жо Байден Украина Президенти Владимир Зеленский Россиянинг февраль ойида Украинага бостириб кириши ҳақидаги огоҳлантиришларига эътибор бермаганини айтди. Бу ҳақда у Лос-Анжелесдаги портда сўзлаган нутқида айтиб ўтди.\n“Биламан, кўпчилик мени бўрттириб юборди, деб ўйлаган, лекин мен билардим ва бизда Путин чегарани кесиб ўтмоқчи эканлигини тасдиқловчи маълумотлар бор эди. Ҳеч қандай шубҳа йўқ эди. Зеленский ҳам бошқалар каби буни эшитишни истамади”, деган АҚШ Президенти Жо Байден.\nБайденнинг ушбу баёнотига Зеленскийнинг матбуот котиби Сергей Никифоров муносабат билдирди ва Ғарб расмий Киевнинг сўровларини беэътибор қолдирганини айтди.\n“Эшитишни хоҳламади” ибораси тушунтириш талаб қилади. Бундан ташқари, эсингизда бўлса, Украина Президенти Россияни ўз қўшинларини ортга суриши ва вазиятни юмшатишга ундаш учун ҳамкорларни профилактик санкциялар пакетини киритишга чақирган эди. Ва бу ерда айтишимиз мумкинки, бизнинг шерикларимиз “бизни эшитишни хоҳламадилар”, дейди Никифоров.\n01 Июль 20:52 75974\n01 Июль 08:15 71922\n02 Июль 08:30 68150\n01 Июль 21:34 61160\n02 Июль 17:23 55354


Славче Войнески: "Биз иккинчи бўлимда бирлашиб, керакли натижага эришдик"\n23.06.2022 23:34 Ўқилди: 120\nСуперлиганинг 12-туридан ўрин олган "Қизилқум" - "Пахтакор" (0:2) учрашувидан кейин меҳмонлар бош мураббийи Славче Войнески фикрларини билдириб ўтди.\n- Биз учун қийин ўйин бўлди. Ҳаво ҳарорати жуда юқори эди. Бу айниқса биринчи бўлимда сезилди. Шу билан бирга? таркибдаги аксарият футболчилар терма жамоалардан келиб қўшилишган эди. Бу ўйинга тайёрланиш учун 2-3 кун вақт бўлди. Бунинг таъсирида биринчи бўлимда яхши ўйин кўрсата олмадик. Биз иккинчи бўлимда бирлашиб, керакли натижага эришдик. Нима хоҳлашимизни жуда яхши биламиз. Иккита гол киритдик. Мезбонларга ҳам раҳмат айтмоқчиман. Улар бизга деярли бўш ҳудудлар қолдиришмади.\n- Суюнов ва Хаджиевда дисквалификация бор эди. Оливер Шаркич ва Алижоновларнинг қайдномада йўқлигига сабаб нима эди?\n- Бу биз учун йўқотиш эди. Улар асосий таркиб ўйинчилари. Шаркичда жароҳат бор эди. Оливер бу жароҳатни "Олимпик"ка қарши ўйинда орттириб олганди. Умид қиламанки, Шаркич биринчи давранинг сўнгги ўйинига қадар сафга қайтади. Аммо биз ҳали ҳам докторлар хулосасини кутмоқдамиз. Алижоновда ҳам жароҳат бор. У терма жамоадаги охирги ўйиндан олдин жароҳат олди. Алижоновнинг тикланиш жараёни яхши кетмоқда.\n- "Қизилқум" ҳақида нима дея оласиз?\n- "Қизилқум" жуда яхши жамоа экан. Улар майдонда нима қилиш кераклигини яхши билишади. Биринчи таймда ажойиб прессинг амалга оширишди. Буни уларнинг мураббийига ҳам айтдим. Иккинчи бўлимда эса уларда жисмоний ҳолат бўйича камчиликлар борлиги билиниб қолди. Биринчи бўлим иккинчисидан катта фарқ қилди.


09:31 / 24.11.2016 24404\nПрезидентнинг ёдга олишича, ҳокимиятни топшириш жараёни Қозоғистон Конституциясида ёзиб қўйилган. Шу боис, у асосий қонунга биноан амалга ошади. Унинг сўзларига кўра, фарзандларидан бирорига ҳокимиятни топшириш масаласи "улар учун эмас".\nНазарбоевнинг таъкидлашича, президентлар кўпи билан икки марта беш йилдан сайланади. Элбошининг қайд этишича, у барча ўйлаган нарсаларини амалга ошириш учун куч-қувватга тўла.\n"Мен 2020 йилгача ишлайман. Сиз билан 2020 йилда кўришамиз", - деган президент Назарбоев журналистга мурожаат қилиб ва кулиб қўйган.\nЭслатиб ўтамиз, 2015 йил 26 апрелда Қозоғистонда навбатдан ташқари президентлик сайлови бўлиб ўтган эди. Унда 95 фоиз овоз тўплаган Назарбоев яна беш йиллик муддатга президент этиб сайланганди. Унинг ваколат муддати 2020 йил апрелида поёнига етади.


Нажрон элчилари | Siyrat.uz\n15:17 Апрель 18, 2012\nНажрон минтақасидаги араблар насроний динига кирган эдилар. Расулуллоҳ соллаллоҳу алайҳи васаллам аҳли Нажронга мактуб ёзиб, уларни Исломга даъват қилдилар. Улар мактубни ўқиганларидан кейин Расулуллоҳ соллаллоҳу алайҳи васалламнинг ҳузурларига ҳайъат юборишга қарор қилдилар. Ҳайъат олтмиш отлиқдан иборат бўлиб, унга уларнинг епископлари Абу Ҳориса бошлиқ эди. Абу Ҳориса уларнинг ичида катта обрўга эга бўлиб, Рум подшоҳлари уни улуғлаб, молу дунё, ходимлар бериб, бир черков ҳам қуриб берган эдилар.\nҲайъатни Расулуллоҳ соллаллоҳу алайҳи васаллам ҳурмат билан кутиб олдилар. Ривоятларда келишича, «Оли Имрон» сурасининг аввалидан то саксон нечанчи оятигача Пайғамбаримиз ҳузурларига Нажрон насороларининг элчилари келиб, дин ҳақида, Марям ва Ийсо ҳақида ва бошқа масалалар хусусида тортишган вақтда нозил бўлган. Улар билан бўлган тортишув бир мақомга етиб, Исломнинг ҳақлиги очиқ-ойдин бўлиб қолганда ҳам, рақиб тараф қайсарлик билан «Ўзимники тўғри», деб туриб олган. Шунда Аллоҳ таоло Пайғамбар алайҳиссаломга уларни мубоҳалага, яъни болалар ва аёлларни тўплаб, ўзлари ҳам қўшилиб, икки тараф ҳам «Шу масалада ким ёлғон гапираётган бўлса, ўшанга Аллоҳнинг лаънати бўлсин», деб дуо қилишга чақиришни буюрди.\nПайғамбар алайҳиссалом мазкур насороларни мубоҳалага чақирганларида улар кўнмадилар. Лекин мансабларини, обрўларини, мол-дунёларини йўқотишдан қўрқиб, Исломни ҳам қабул қилмадилар.\nЭртасига яна учрашув ўтказилиб, Расулуллоҳ соллаллоҳу алайҳи васаллам уларга мактуб ёзиб бердилар, харож солдилар ва Абу Убайда ал-Жарроҳ розияллоҳу анҳуни бирга юбордилар. У Зот Абу Убайда розияллоҳу анҳу ҳақларида «Бу ушбу умматнинг аминидир» дедилар.\nАввалги мақолаВидолашув ҳажи\nКейинги мақола Ашъарийлар ва аҳли Яман элчилари


Қирғизистон молиявий инқироз ёқасида\nИқтисодий тараққиёт ва савдо вазири Ақилбек Жапаров қирғизистонликларни молиявий инқироз эҳтимолидан огоҳлантирди.\n“Қирғизистонда энергетик инқироз бошланди, молиявий инқироз эса остона ҳатламоқда”, дея баёнот берди Қирғизистон иқтисодий тараққиёт ва савдо вазири Ақилбек Жапаров.\nИнқирознинг биринчи зарбасига банклар ва фуқаролар дучор бўлади\nВазирнинг Бишкекда бўлиб ўтган ҳукумат йиғилишида билдиришича, банклар молиявий инқирознинг биринчи зарбасига дуч келади. Жапаровга кўра, бугунги кунда мамлакат банкларида аҳолининг 413 миллион доллар маблағи сақланмоқда. Банк тизими аҳоли жамғармасини таъминлаш салоҳиятидан маҳрум бўлиши мумкин. Шунингдек, кредит тизими ҳам хавф остида.\n- Кредитларнинг барчаси классификациядан ўтганми, улар ишончлими, банкларнинг активлари қай аҳволда бугунги кунда? Мана шу саволларга Миллий банк жавоб бера олмаётир. Бугунги кунда Қирғизистон кредит тизими, асосан, кўчмас мулкка қаратилган. Ҳали битмаган кўп қаватли уйлардан ҳам квартиралар сотиб олиш учун ипотека қарзлари берилган. Бу қарзлар қай даражада таъминлангани ҳақида маълумотлар йўқ, - деди вазир.\nАқилбек Жапаров аҳоли жамғармасини ҳимоя қилиш агентлигидан жамғармаларнинг қанчаси ҳимояланганини ўрганишни, ҳукуматдан эса аҳоли жамғармаларининг давлат томонидан ҳимояланиши кафолатланган даражасини 700 доллардан 3000 долларга кўтаришни талаб қилди.\nҚирғизларнинг рус ва қозоқ ҳамкорлари қийин аҳволда қолади\nВазир фикрича, молиявий инқирознинг иккинчи омили доллар курсининг евро қиймати билан тенглашувидир. Ақилбек Жапаров бу валюталар қиймати 2009 йил бошида тенглашишини башорат қилар экан, бу тенглашув оқибатида нефть нархи 40 ёки 20 долларга тушиб кетишини айтди. Бунинг оқибатида, Қирғизистоннинг Қозоғистон ва Россия каби стратегик иқтисодий ҳамкорлари қийин аҳволда қоладилар. Бу эса асосан Россия ва Қозоғистон капиталига асосланган қирғиз молия тизимини инқирозга олиб келади.\n- Нефть нархи Россия бюджетида 70 доллар, Қозоғистон бюджетида эса 90 доллар қилиб белгиланган. Улар бизнинг асосий ҳамкорларимиздир. Агар уларнинг иқтисодида муаммо пайдо бўлса, энг аввало, Қирғизистон жуда қийин вазиятда қолади. Учинчидан эса АҚШ каби иқтисодий бақувват давлатда инқирозга учраган банкларнинг 70 фоизи миллийлаштирилди. Бу бўҳрон Европада ҳам кузатилди. У бизга ҳам ўз таъсирини ўтказмай қолмайди. Бугунги кунда Қирғизистонга келаётган пул жўнатмалари ва сармоялар кескин камайди, маҳаллий маҳсулотларга талаб сусайди, - деди Қирғизистон иқтисодий тараққиёт ва савдо вазири Ақилбек Жапаров.\nВазир ўз сўзини якунлар экан, инқирознинг авж палласи 2009 йилнинг феврал ва март ойларига тўғри келишини, ҳукумат банклар сиёсатига аралашишга, йирик банкларни эса сотиб олишга мажбур бўлишини башорат қилди.\nИнқироз қарталарни чалкаштирди\nҲукумат йиғилишида Ақилбек Жапаровнинг баёноти юзасидан қарор қабул қилингани йўқ. Бош вазир ўринбосари Искандар Айдаралиев эса бундай баёнот берган вазирнинг истеъфога чиқишини таклиф қилди. Бироқ ҳукуматнинг бошқа аъзолари Ақилбек Жапаров баёнотини жиддий қабул қилдилар.\n- Жаҳон молиявий инқирози қўлимиздаги барча қарталарни чалкаштириб ташлади, - деб тан олди ҳукумат аппарати раҳбари Мурод Исмоилов.\nҲукуматнинг яна бир аъзоси Акматбек Келдибеков эса Қирғизистонга молиявий инқироз таъсир этса-да, мамлакатда бўҳрон юз бермайди, деган фикрда.\n- Мамлакатда жаҳон молиявий инқирози таъсирида ишлаб чиқариш кўлами аввалги йилларга нисбатан камайиши мумкин, холос, - деди А. Келдибеков.\nАйни пайтда, Қирғизистон Бош вазири Игорь Чудинов жаҳонда озиқ-овқат маҳсулотларининг нархи тушаётган бир пайтда Қирғизистонда айни ўша маҳсулотлар баҳоси кўтарилиб бораётганидан хавотир билдирди.\nМутахассисларга кўра, янги йил арафасида иссиқлик , газ ва электр энергияси нархи ҳам кўтарилади ва бу жаҳон молиявий инқирозининг Қирғизистондаги илк салбий оқибатлари натижаси бўлади.


00:00 / 28.12.2010 | eski savollar | 897\nустоз ҳазратлари илимсизлигимизни камайишига сиздай олим инсонни сабабчи қилаётган Аллоҳ Азза ва Жаллага ҳар бир исм, сифатларининг ададича ҳамду сано булсин. Домла бизда бу сафар 2та савол бориди руҳсатиз билан1 Китобларизни уқиш пайтида, бази амалларни "рукуни" ва "шарти" деилган шу со'зларни фарқини яҳши тушунолмадим?2 Мен яқинда бу сайтга а'зо бо'лди, жами 5та савол ёзибман лекин динимизда ко'п савол беравериш яҳсимас деган гап мени ҳижолат килябди шу ҳижоладчилигим о'ринсизми ёки о'ринликму? Устоз сизни ва бизни Аллоҳ роҳмат қилсин\n1. Рукн сўзи луғатда бир нарсанинг энг кучли тарафини билдиради. Усулул фиқҳ уламолари таърифида эса, рукн бир нарсанинг вужуди унга боғлиқ бўлган ва ўша нарсадан бир жуз бўлган нарсадир.Мисол учун намоздан Қуръондан қироат қилиниши. Бу нарса намознинг рукнларидан бири ҳисобланади. Чунки шариат қоидаси бўйича намознинг намоз бўлиши учун унда Қуръондан қироат қилиниши керак. Бусиз намоз бўлиши мумкин эмас. Шу билан бирга Қуръон қироати намоз ҳақиқатидан бир бўлакдир.Шарт луғатда шарата феълининг масдари бўлиб, бир нарсани лозим қилиш ва лозим тутиш маъносини билдиради. Шартнинг жаъми (кўплиги) шуруут бўлади. Шарт усули фиқҳ уламолари наздида, ҳукмнинг мавжуд бўлиши унга боғлиқ бўлган ва ўша ҳукмнинг ҳақиқатидан бир бўлак бўлмаган нарсадир. Мисол учун биров намоз ўқимоқчи, унинг намозининг тўғри бўлиши учун тоҳарат шарт. Тоҳарат бўлмаса намоз тўғри бўлмайди. Тоҳарат эса, намознинг ҳақиқатидан бир бўлак эмас. Тоҳарат қилиш билан намоз ўқиган бўлиб қолмайди. Тоҳарат қилиши билан намоз ўқиши керак деган гап ҳам йўқ. Баки намоз ўқиш учун тоҳарат шарт, сабаб эмас. Орадаги нозик фарқ шунда.2. Ушбу сайтда савол бериш одоблари ёзилган ўшани ўқиб, кейин унга тўғри тарзда савол беринг.\nҲалол ва ҳаром масаласи.


Ифтор пайти учун бешта тиббий тавсия - Hidoyat.uz\nАсосий саҳифа Жамият Саломатлик Ифтор пайти учун бешта тиббий тавсия\nЧоп этилди Aprel 28, 2021 Ифтор пайти учун бешта тиббий тавсияda fikr bildirishni o'chirish\n1. Бир стакан сув ичиб, ифторлик овқатини емай, бир неча дақиқа кутиб туриш.\n2. Асосий овқатни емасдан олдин салатлардан тановул қилиш. Ўзингизни бироз тўйгандек ҳис қилсангиз, ўн дақиқа кутинг-да, сўнгра овқат ейишни давом эттиринг.\n3. Ифторлик таомини шошмасдан, оҳиста ейиш. Шунда ҳазм жараёни мукаммал бўлиб, қорин шишишининг олди олинади.\n4. Ифторликни еб бўлган заҳоти ширинлик емаслик. Чунки бу ҳам ҳазмни қийинлаштиради. Ширинликни асосий таомдан бир неча соат кейин еган яхши.\n5. Ифторлик билан саҳарлик орасида 1,5 ёки 2 литр сув ичиш тавсия қилинади. Шунда танангиз кун давомида йўқотган суюқликнинг ўрнини тўлдириб олади.\nБангкок мэри карантин талабига риоя қилмагани учун Таиланд Бош вазирини жаримага тортди\nЖССТ: охирги сутка давомида дунёда коронавирусдан 11 минг нафардан ортиқ инсон вафот этди


Миллиардерлар нима ўқийди? Билл Гейтсдан 5 та китоб тавсия – Kommers.uz\nМиллиардерлар\t9:07 | 2.1.22\nМиллиардерлар нима ўқийди? Билл Гейтсдан 5 та китоб тавсия\nТадбиркор қайси китоблардан илҳом олгани маълум бўлди.\nMicrosoft асосчиси Билл Гейтс китобларни севиши билан ҳам таниқлидир. Миллиардернинг сўзларига кўра, у ҳафтада бир китоб ўқишга ҳаракат қилади. Тадбиркор ўқиган энг яхши китобларини Гейтс эслатмаларида (Gates Notes) мунтазам равишда баҳам кўради.\nСатья Наделла, «Саҳифани янгиланг. Microsoft трансформацияси ва келажак технологиялари ҳақида биринчи шахсдан»\nКитоб муаллифи Сатья Наделла келиб чиқиши ҳиндистонлик бўлган инженердир. У 1967 йилда Ҳайдарободда туғилган, 2014 йилдан бери эса Microsoft компаниясининг бош директори (CEO) ҳисобланади.\nФото: «Обновить страницу. О трансформации Microsoft и технологиях будущего от первого лица»\nКитоб ўқувчини уч босқичли йўл билан манзилга олиб боради: Ҳиндистондан Қўшма Штатларга, Америкадаги янги уйдан Силикон водийсигача, кейин эса Microsoft’га. Бу — Microsoft компаниясининг амалдаги бош директори Сатья Наделланинг босиб ўтган йўли.\nСатья Наделла ишида у ўз ҳаётини ўзгартиришга эмас, балки компанияни ўзгартиришга кўпроқ эътибор қаратган. Муаллиф китобда рақобат, трансмиллий компанияларнинг кучайиши ҳамда технология ва сунъий интеллект этикаси ҳақида сўзлаб берган. Гейтс Наделланинг китобига сўнгги фикрни ёзиб берган ва уни «келажак учун қўлланма» деб атаган.\nАбҳижит Банержи ва Эстер Дюфло, «Қийин вақтлар учун яхши иқтисод»\nКитоб ҳаммуаллифи Абҳижит Банержи келиб чиқиши ҳиндистонлик бўлган иқтисодчидир. У 1961 йилда Мумбайда туғилган ва 2019 йилда Нобель мукофотига сазовор бўлган.\nФото: Абхижит Банерджи и Эстер Дюфло, «Хорошая экономика для трудных времен»\nКитобда иқтисодиёт қандай қилиб инсониятнинг долзарб муаммолари — тенгсизлик, эркин савдо йўлидаги тўсиқлар, сиёсий бўлиниш ва қашшоқликни камайтиришда ёрдам бераётгани ҳақида сўз боради.\nРоберт Айгер, «Умрга тенг саёҳат: Walt Disney бош директори сифатида 15 йил давомида олган сабоқларим»\nThe Walt Disney Company директорлар кенгаши раиси Роберт Айгернинг китоби улкан компанияни 15 йил давомида бошқариш қандай экани ҳақида ҳикоя қилади.\nФото: Роберт Айгер, «Поездка длиною в жизнь: уроки, которые я выучил за 15 лет работы CEO Walt Disney»\nАйгер компания учун қийин пайтларда Disney’ни бошқарган: ўтмишдаги муваффақиятлар энди даромад олиб келмаётган ва замонавий фойдали лойиҳалар деярли йўқ бўлган вақтлар эди. Айнан Айгер туфайли компания ўн йил давомида ўйин-кулги бозоридаги аутсайдердан кучли иштирокчига айланди.\nПол Коллиер, «Капитализмнинг келажаги»\nУшбу китобда Оксфорд университетининг иқтисодиёт профессори ва Халқаро ўсиш маркази директори Пол Коллиер нима учун капитализмни ўзидан қутқариш кераклиги ҳақида фикр юритган.\nФото: Пол Коллиер, «Будущее капитализма»\nЖо Стадвелл, «Осиё бошқарув модели: дунёдаги энг динамик минтақанинг зафар ва муваффақиятсизликлари»\nГейтс «Осиё бошқарув модели»ни ўқишни бошлашига китоб иқтисодий ривожланишнинг иккита асосий саволига жавоб берганлиги сабаб бўлган:\n«Япония, Жанубий Корея ва Хитойнинг иқтисодий мўъжизаси ортида нима турибди?»\n«Нима учун кам сонли давлатлар бу муваффақиятга эриша олди?»\nФото: Жо Стадвелл, «Азиатская модель управления: Удачи и провалы самого динамичного региона в мире»\nАввалроқ Илон Маск қандай китоблар ўқиши ҳақида батафсил маълумот берилганди.


Ўзбекистонга ўз машинамда бормоқчи эдим...\nЁзги таътилда оилам билан хусусий машинамда Тошкент шаҳрига бориб, дам олмоқчи эдим. Сафар олдидан божхонадан ўтиш тартибини, шаҳар ичида машинада юриш қоидаларини билмоқчиман. Агар иложи бўлса, батафсил маълумот берсангиз.\nМ. ҲУСНИДДИНОВ, тадбиркор.\nМаълумки, 2017 йилдан бошлаб Қозоғистондан Ўзбекистонга, хусусан, Самарқанд, Бухоро ва Хива каби кўҳна шаҳарларга боришни истаган саёҳатчилар оқими анча кўпайгани кўзга яққол ташланмоқда. Ўтган ва бу йилги давлатлараро битимлар бу ишни янада жадаллаштирмоқда. Шу сабабли кўплаб фуқаролар қўшни мамлакатга ўз автомобилида бормоқда. Сафарга отланган бундай саёҳатчилар нималарни билиб олмоғи зарур?\nБожхонадан қандай ўтилади?\nЎзбекистон божхона постида ҳайдовчи ўз автомашинасини декларацияда акс эттириши керак бўлади. Шунинг учун навбатда турган вақтдаёқ декларация тўлдириладиган махсус қоғозлардан иккита нусхасини олиб, тўлдириб қўйгани маъқул.\nАгар сизда, одам бошига 2000 АҚШ долларидан кам валюта бўлса, уни декларацияда кўрсатиш шарт эмас. Агар ундан кўпроқ бўлса, албатта қайд этасиз.\nМашина салони ва юкхонасидаги юк, буюмларни халта ёки сумкага жойлаштиринг, сабаби улар сканердан ўтказилади.\nЎзбекистонга шахсий мудофаа учун зарурий бўлган ашёлардан бирортасини ола кўрманг, масалан, газ баллончаси ёки шунга ўхшаш нарсаларни ўтказишмайди.\nЧегарада смартфон, ноутбук, фотоаппаратдаги флэшкангизни текширишлари мумкин.\nЙўловчилар алоҳида йўлакдан ўтиб, назорат постини тарк этишади.\nСафар олдидан майда доллар купюраларини сотиб олганингиз маъқул, улар чегарада суғурта чиптаси сотиб олишга керак бўлади ($5+$5).\nЙўл ҳаракати қоидалари (ЙҲҚ)\nЎзбекистон Вена конвенциясини имзолаган мамлакатларга аъзо бўлгани боис, унинг Йўл ҳаракати қоидалари Қозоғистонники билан деярли ўхшаш. Лекин, ҳар жойнинг ўз тош-тарозиси, деганларидек, фарқли томонлари ҳам йўқ эмас.\nАгар светофор остида “ўнгга бурил” деган белгига кўзингиз тушса, қизил рангда ҳам ўнг томонга бурилишингиз мумкин. Албатта, яшил рангга қараб ҳаракатланаётган машиналарни ўтказиб юборишингиз керак бўлади.\nЕнгил машиналар учун аҳоли манзилларида қатновнинг энг юқори тезлиги соатига 70 км. Бу Қозоғистонга қараганда 10 км. га кўпроқ.\nШаҳар ва қишлоқлар ташқарисида эса соатига 100 км., бизда ҳам шундай. Катта йўлларда оёғингизни иложи борича, назоратда ушлаб боринг, сабаби, тўсатдан камера ёки радарга тўғри келиб қолишингиз турган гап.\nМашиналарнинг тўхташ жойи йўл чети бўлгани билан, барибир эҳтиёткорлик билан иш тутган маъқул.\nХавфсизлик камарларини йўловчиларнинг тақиши мажбурий, бироқ ҳайдовчилари биздагига ўхшаб жарима тўлаб ўтирмайди. Лекин хавфсизлик учун мавжуд қоидага риоя қилган маъқул.\nБолалар ўриндиқлари машина олдигагина керак. Агар12 ёшдан кичик бола орқа ўриндиқда ўтирса, унда курси шарт эмас. Айтиш жоизки, бугунги кунда Ўзбекистонда болалар учун махсус ўриндиқлар деярли йўқ.\nМашина чироқларини кундуз куни ёқиш шартми?\nШаҳарда ҳам, унинг ташқарисида ҳам фараларни ёқиб юриш талаб этилади.\nАвтомобиль ҳаракатланаётган пайтда салоннинг олд қисмида видео мониторларидан фойдаланиш тақиқланади. Фақат навигатор ёки ташқи камера тасвирига рухсат бор. Агар мониторлар салоннинг орқа қисмига ўрнатилган бўлса, унда ҳеч қандай муаммо йўқ.\nЎзбекистонда ҳайдовчилик гувоҳномаси, техпаспорт, суғурта чиптаси талаб этилади. Қозоғистон гувоҳномаси билан бемалол юравериш мумкин. Агар сиз автомашина эгаси бўлмасангиз ва эгаси сиз билан бирга саёҳатга чиқмаган бўлса, унда нотариусдан ҳужжат керак.\nАгар машина эгаси ҳуқуқий шахс бўлса, унда директорнинг муҳри босилган расмий қоғоз зарур.\nСуғурта муҳим. Ўзбекистон ҳудудига кираверишда суғурта полисини расмийлаштириб оласиз (икки ҳафтага 5 доллар).\nТехник кўрик. Ўзбекистонда рўйхатга олинган машиналар учун талаб этилади, лекин хорижий машиналарга бундай талаб кузатилмайди. Лекин шунга қарамай, барибир техник ҳужжат машинангизда бўлгани маъқул.\nАптечка, ўт ўчириш мосламаси, авария ҳолатидаги белги..., яна нима, нур қайтарувчи жилет, хуллас андаза бўйича керакли ашёларнинг ҳаммаси мажбурий.\nТезликни ўлчагич мосламалар\nЎзбекистонда улар етарли даражада. Нафақат шаҳарларда, балки катта йўлларда ҳам ўрнатилган. Баланд устунларда қўйилгани учун унча сезилмаслиги мумкин, лекин уларга 100 метр етмасдан махсус белги бор.\nТошкентда ва бошқа йирик шаҳарлардаги чорраҳаларда фотоназорат ускунаси ўрнатилган бўлиб, тўхташ чизиғини назорат қилади. Уларга дуч келиб қолмаслик учун оддий радар-детекторлардан фойдаланган маъқул.\nДАН ходимлари чет элликларга қандай муносабатда?\nДАН ходимларининг радар билан турганларини кундуз куни кўриш мумкин, лекин тунги вақт радар қўлланилмайди.\nЧет элликларга давлат инспекторларининг муносбатлари яхши. Сабаби, туризм бугунги кунда Ўзбекистоннинг устувор йўналишларидан бири.\nНима учун тунги пайтда шаҳар ташқарисига чиқмаган маъқул?\nРостини айтганда, қўшни мамлакатдаги йўл ҳаракати белгиларининг аҳволи яхши эмас. Тошкентдан бошқа ҳудудларда уларни кундуз куни ҳам яхши ўқиб ёки илғаб олиш қийин. Бу эса тезликни камайтиришга чақирувчи ёки тақиқловчи белгини кўрмай қолишликка олиб келади.\n“Тонировка”да юриш мумкинми?\n2018 йил 1 августдан бошлаб мумкин. Ўзбекистонга ойнаси қорайтирилган машинада кириш учун чегарада алоҳида бож тўланади– 15 АҚШ доллари.\nЁнилғи масаласи қандай?\nАИ-80 ва АИ-91 бензинлари савдоси давлат назоратида. Бутун мамлакат бўйлаб битта нарх – литрига 4000 ва 4500 сўм деб белгиланган. АИ-80ни ҳамма жойдан топиш мумкин, лекин АИ-95ни бироз излаб, овора бўласиз, баҳоси ҳам қимматроқ (7800 сўм). АИ-92 хориж бензини бўлиб, у давлат томонидан назорат қилинмайди ва баҳоси икки баравар қиммат.\nЁнилғини “Usbekneftegas”га қарашли станциялардан қуйдиринг, сабаби бу компания энг яхши миллий тармоқ ҳисобланади.\nДизель масаласида бироз қийналасиз. Чунки бутун мамлакат автопарки бензин билан юради, соляркадан фақат юк машиналари ва автобуслар фойдаланади, холос.\nДоллар ёки сўм? Нақд пул ёки карточка?\nҲозир тенгени ўзбек сўмига алмаштириш учун кассалар хизмати йўлга қўйилган. Валютанинг “қора бозори”дан фойдаланиш ноқонуний операцияларга тушиб қолишга олиб келиши мумкин. Бензин, тамаддихонада овқатланиш ёки савдо дўконларидан харид қилишга сарфланадиган пулни карточкалар орқали тўлай олмайсиз, албатта. Ўзбекистонда ўзининг тўлов тизими (UzCard) мавжуд. Ўзбекистонликлар бу тизим орқали маош олишади ва ҳамма жойда тўлов операцияларини юритишади.\nАҚШ долларини нақд чиқариб олмоқчи бўлсангиз, истаган банк ёки йирик меҳмонхоналарга боринг, у ерда расмий алмаштириш пунктлари бор.\nДарвоқе, меҳмонхоналарда ҳақ миллий валютада олинади.\nН. МАВЛОНОВА тайёрлади., 2019-05-30, 12:26 905\nДепутат назоратидаги масала 166


Зеро, соҳа вакилларига берилаётган қатор имтиёзлар уларнинг истиқболли лойиҳалари рўёбга чиқишига, аҳолининг импорт ўрнини босувчи маҳсулотларга бўлган эҳтиёжи таъминланиб, жаҳон бозорига дадил кириб бораётган маҳаллий ишлаб чиқарувчилар сони кўпайишига хизмат қилаётир.\nБунда Президентимизнинг 2013 йил 8 августдаги “Кичик бизнес ва хусусий тадбиркорлик субъектлари экспортини қўллаб-қувватлаш борасидаги қўшимча чора-тадбирлар тўғрисида”ги қарори беқиёс аҳамият касб этмоқда.\nХусусан, жорий йилнинг 9 ойи давомида биргина Андижон вилоятидаги саноат корхоналари томонидан 121,9 миллион АҚШ доллари қийматидаги маҳсулотлар экспорт қилинди. Натижада ўтган йилнинг шу давридагига нисбатан 2,3 баробар ўсишга эришилди. Эътиборлиси, маҳсулот ва хизматлар экспортида якка тартибдаги тадбиркорлар ҳам фаол қатнашаяпти. Жумладан, ишбилармон Жалолиддин Мадраҳимов хорижлик харидорларга кийим илгичлар етказиб бераётган бўлса, -Улуғбек Парпиев рангли полиэтилен ип, Носиржон Гайбердиев эса қайта ишланган мармар тошларни ташқи бозорга жўнатмоқда.\nЯна бир диққатга молик далил: жорий йилнинг учинчи чорагида Андижон вилоятида илгари экспорт фаолиятига жалб этилмаган 24 та салоҳиятли корхона танлаб олиниб, улар томонидан таклиф қилинаётган 2 миллион АҚШ долларилик маҳсулотларни чет элга сотиш бўйича махсус режалар ишлаб чиқилди. Чунончи, айни кунгача шундай ишлаб чиқариш субъектларидан 10 таси хорижлик харидорларнинг 1,5 миллион АҚШ долларилик буюртмаларини адо этди. Бинобарин, янгидан ташкил этилган 60 та корхона ва кичик бизнес субъекти томонидан 13,5 миллион долларлик ташқи савдо амалиёти бажарилди. Андижон туманидаги “Классика шоес”, Қўрғонтепа туманидаги “Анд пахта текс” ва “Ю-фидо”, Марҳамат туманидаги “Осиё тулпор омади” масъулияти чекланган жамиятлари ана шулар жумласидан.\nҚўрғонтепа туманидаги “Соҳиб омад баракаси” масъулияти чекланган жамияти ҳам 2012 йилда амалга оширилган кенг кўламли модернизациялаш ишларидан сўнг ишлаб чиқариш қувватини ошириш, маҳсулот сифатини яхшилаш ҳамда энергия сарфини тежашга эришди. Шу тариқа жамоа ташқи бозорга дадил қадам қўйди. Ҳозир жамиятда ойига 200-250 тонна юқори сифатли калава ип ишлаб чиқарилаётир.\n— Маҳсулотимизнинг 80-90 фоизи Хитой ва Жанубий Кореяга экспорт қилинаяпти, — дейди МЧЖ раҳбари Эркинбой Норалиев. — Келгусида мато тайёрлашни ҳам йўлга қўймоқчимиз. Шу мақсадда туманимиз ҳокимлиги қарори асосида бизга “ноль” қийматида қўшимча бино ажратилиб, бир миллиард 400 миллион сўмлик инвестиция киритиш ҳамда 230 та қўшимча иш ўрни яратиш мажбурияти юклатилди. Айни кунларда бу борада пухта бизнес-режа тузилиб, уни рўёбга чиқариш чоралари кўрилаяпти.\nСУРАТЛАРДА: “Соҳиб омад баракаси” масъулияти чекланган жамияти фаолиятидан лавҳалар.\nХурсандбек АРАББОЕВ олган суратлар.


17:30 / 30 сентябрь 5074 pdf Ўқиш режими + -\n● Турмуш қуриш Ҳақ таолонинг чақириғига лаббай деб жавоб беришдир: «Ораларингиздаги никоҳсизларни ва қулу чўриларингиздан солиҳларини никоҳлаб қўйинг» (Нур сураси, 32-оят).\n● Турмуш қуриш, эр-хотин бўлиб яшаш жисм жунбишга келиб, ҳайқириб талаб қилиб турган табиий эҳтиёжни қондиришнинг шаръий йўлидир. У ҳалолини топса топди, бўлмаса ҳаромга тажовуз қилади.\n● Турмуш Аллоҳ таолонинг бандаларига берган буюк неъматларидандир. У иффат, поклик йўлидир, бахт-саодат омилидир. Аллоҳ субҳанаҳу ва таоло: «Сизларга сокинлик топишингиз учун ўзингиздан жуфтлар яратганлиги ва ораларингизда севги ва марҳаматни солиб қўйгани ҳам Унинг оят(аломат)ларидандир», дейди (Рум сураси, 21-оят).\n● Турмуш қуриш Аллоҳ таолонинг ажр ва савобларига эришишнинг энг осон ва қулай йўлидир.\n● Саодатли турмуш оилалар, уруғлар, шаҳар ва давлатлар орасидаги ўзаро алоқаларнинг ривожланиши учун бир имкониятдир.\n1. Аллоҳга таваккул қилиш ва У Зот ҳар бир нарсани кўриб, билиб туришини ҳис этиш. Бу эса нажот қирғоғига эсон-омон етиб олишнинг асосий омилидир.\n2. Турмушдаги қийинчиликларнинг сабабларини, муваффақиятсизлик келтирган омилларни аниқлаш ва улардан қутулиш чораларини излаш.\n3. Кучли ирода.\n4. Истиғфор ва дуо. Қанчадан-қанча турмуш саодатига тўсиқ бўлган нарсалар дуо сабабли бартараф бўлган.\n5. Ҳодисаларга уларни мураккаблаштирмай назар солиш. Тажрибаларнинг кўрсатишича, воқеа-ҳодисаларга иложи борича енгилроқ қараш, тавсифлашда ва шикоят қилишда бўрттириб юбормаслик, оилавий алоқа ўтмишига зулм қилмаслик ишнинг осон ва енгил кўчишига ёрдам беради. Орзулар фақат сабрли кишига бўйсунади.\n6. Муносиб жойда, муносиб вақтда, дил қулоғи тинглашга тайёр бўлиб турганда туҳмат ва айблашлардан йироқ бўлган ҳолда, мулойим сўзлар билан очиқчасига гаплашиб олиш ва бунинг учун хулуси ният билан айтайлаб ўтириш керак.\n15:10 / 23.03.2019 1067\n12:30 / 24.03.2019 2055\n1344 16:12 / 22 январь\n3931 16:05 / 31 январь\nҲазрати Умму Ҳоний бинти Абу Толиб (иккинчи мақола)\nҲижратдан сўнгМусулмонлар Мадинага ҳижрат қилганларида Фаҳита Маккада эри ва болалари билан қолди. Расулуллоҳнинг соллаллоҳу алайҳи васаллам эришган зафарлари давоми...\n616 19:03 / 22 июль\n1114 13:30 / 16.03.2019


Филиппин президенти ўзининг жиноятчиликка нисбатан қаттиққўлиги сабабини маълум қилди\n20:40 / 18.10.2016\nФилиппин президенти Родриго Дутерте ўзининг жиноятчиликка нисбатан қаттиққўлигини болалигида католик руҳоний-баччавоз томонидан тегажоқликларга учрагани билан тушунтирди. Бу ҳақда The Independent нашри хабар бермоқда.\n"Баъзида бутун кейинги умрингизга таъсир қиладиган воқеалар бўлади", деб айтди Дутерте.\nДутерте гиёҳвандфурушларга қарши муросасиз муносабатини улар кўпчилик ёшларни мажруҳ қилишлари билан тушунтирди. "Сизлар менинг давлатимни барбод қилмоқдасиз, мен сизларни ўлдираман – бу қонуний. Агар сиз бизнинг болаларни йўқ қилсангиз – мен сизни ўлдираман. Бу тўғри йўл", деб қўшимча қилди Дутерте.\nДутерте биринчи марта жинсий тегажоқликларга учраганини 2015 йил декабрда маълум қилган. Ўшанда у руҳоний унга бола бўлганда тегажоқлик қилишга уринганини гапириб берган.\nДутерте май ойида президент этиб сайланди. Унинг асосий сайловолди ваъдаси гиёҳвандфурушларга қарши қаттиққўл сиёсат юргазиш бўлган. У, жумладан гиёҳвандфурушларни ўлдириб, уларни Манила кўрфазига ташлашини айтган. У сайловларда ютгандан кейин гиёҳвандфурушларни ўлдирганлик учун медаллар беришга ваъда берган ва тақиқланган моддаларни тарқатганлик ва бошқа оғир жиноятлар учун ўлим жазосини қайтариш ниятидалигини айтган.\nЖамоатчилик фикрини ўрганиш давомида Дутертенинг жиноятчиликка қарши сиёсатини Филиппиннинг 76 фоиз аҳолиси қўллаб-қувватлаши маълум бўлган.\nДутертенинг бундай қаттиққўл усуллари ҳуқуқ ҳимоячилари, халқаро ташкилотлар ва католик черков томонидан кескин танқид қилиб келинмоқда.\nФилиппин президенти Родриго Дутерте\nФилиппин президенти канадалик ҳамкасбига “жўнаб қолишни маслаҳат қилди"\nОқ уй: Трамп Филиппин президенти билан илк учрашувни сабрсизлик билан кутмоқда


«13та объектга ўт кетган» – ФВВ Ёзёвондаги ёнғин тафсилотларини маълум қилди\n13 июль куни Telegram каналларида Фарғона вилоятининг Ёзёвон туманидаги ёнғин акс этган видеолар тарқалганди. ФВВ матбуот хизматининг хабар беришича, ёнма-ён жойлашган 13 та объектга ўт кетган. Ёнғин натижасида жароҳат олганлар ва қурбонлар йўқ.\n«13 июль куни соат 00-25 да Ёзёвон тумани Мустақиллик кўчасида жойлашган чойхона, савдо дўконлари, чевархона ҳамда маиший хизмат кўрсатиш шохобчаларида жами 200 кв.м ёнғин содир бўлди. Натижада дўконларнинг ички ва том қисми ёнган.\nЁнғин-қутқарув жанговар бўлинмалари манзилга соат 00:30 да етиб бориб, 00-50 да ўраб олиниб, 02-00 да батамом ўчирилган ҳамда ёнғинга туташ бошқа бинолар сақлаб қолинган. Ёнғин жойига 7 та ёнғин ўчириш экипажлари жалб қилинган. Ёнғиндан 800 кв.м майдон сақлаб қолинган», дея ФВВ матбуот хизмати раҳбари Мурод Содиқовнинг сўзларини келтирмоқда Kun.uz мухбири.\nМурод Содиқовнинг қўшимча қилишича, ёнғин натижасида 4та маиший хизмат кўрсатиш шохобчаси, 4 та чевархона, 3 та савдо дўкони, 1 та чойхона ва 1 та сомсахона ёнган. ФВВ мулозими ижтимоий тармоқларда тарқалган айрим видеоларда айтилганидек, 13та объектга туташ бўлган масжид ёнғиндан деярли талафот кўрмаганини таъкидлади.\n«Айни пайтда ёнғин сабаблари ва ёнғиндан келтирилган моддий зарар миқдори аниқланмоқда», дейилади вазирлик хабарида.\nФВВ: ёнғин хавфсизлиги билан боғлиқ тадбирлар учун вазирлик тизими ходимлари томонидан ҳеч қандай пул йиғимлари ундирилмайди


Янгиобод — шаҳардаги энг катта маҳаллалардан бири. Нуриддин ҳожи яқинда шу маҳалла масжидига имом бўлди. Масжиднинг қавми анчагина катта экан. Айниқса, ёшларнинг кўплиги кишини қувонтиради.\nИмом ўз одати бўйича эрталаб бомдоддан сўнг маҳалла кўчаларини яёв айланиб чиқар, эрта турган маҳалла аҳли билан салом-алик қилар ва айримлари билан суҳбатлашарди. Кун ёйилиб ҳамма кундалик юмушларига отлана бошлагач, Нуриддин ҳожи ҳам ишхонасига кириб, мутолаа ва ижод билан банд бўлар, у ёки бу масала юзасидан келган кишиларни қабул қилади.\nКунларнинг бирида чошгоҳ маҳали унинг қабулига ўттиз беш-қирқ ёшлар чамаси бир йигит кириб келди. Умиджон ташқи кўриниши ва кийинишидан ўзига тўқ, бироз димоғдор ҳам кўринар эди.\n– Ассалому алайкум, домла, – деди Умиджон эшикдан кириши билан.\n– Ва алайкум ассалом, келинг ука, марҳамат, – деди Нуриддин ҳожи ўрнидан туриб унга пешвоз чиқар экан ва «ўтиринг марҳамат» дея бўш курсини кўрсатди.\nУмиджон ўтириб олгач, имом домла унинг рўпарасидан жой олди ва дуога қўл очиб, Яратгандан яхшилик тилади. Ҳол-аҳвол сўралгач «келинг, хизмат» деди Нуриддин ҳожи Умиджонга табассум билан боқиб.\n– Домла ака, шу десангиз, дадамизнинг мазалари йўқ. Бир бориб ўқиб қўйсангиз. Шу ўзлари ҳам анча қийналиб қолдилар, бизлар ҳам уриниб қолдик, – деди охирги жумлаларининг ярмини ичига ютиб. Ва «уф» дея ўриндиқ суянчиғига оғирлигини ташлади.\n– Ундай деманг ука, оғринманг, «уф» тортманг! Зеро ота-она ғанимат, уларни парвариш қилишимиз ва имкон қадар дуоларини олишимиз зарур.\n– Онангиз ҳам ҳаётмилар, отангизнинг ёшлари нечада? – савол ташлади домла Умиджонга синчковлик билан қараб.\n– Ҳа, онам ҳам бор, лекин аёл кишининг қўлидан нима ҳам келарди? Дадамнинг ёшлари саксонга бориб қолди, қаратмаган дўхтиримиз қолмади. Натижа йўқ. Келинингиз қаерда зўр фолбин эшитса, опам билан чопади. Миллионлаб пул сарфладим, аммо аҳвол ўша-ўша. Опам сизни «дами зўр мулла экан» деди. Нажот истаб чиқдим, мулла бобо, – деди Умиджон беўхшов тиржайиб.\n– Манзилингизни қолдирсангиз, ярим соатлар ичида чиқаман, – деди имом бу нусха билан ортиқча гаплашишни истамай.\nАйтган манзилга етиб борган Нуриддин ҳожи ҳашаматли дарвозани тақиллатар экан, олдин бу кўчадан нима учун ўтмаганлиги ҳақида ўйларди. Ичкаридан одам оёғининг товуши эшитилди ва аёл кишининг «ҳозир» деган овози келди.\n– Ассомайкум, мулла бобо! Келинг, ҳозир Умид акамни чақираман, – дедида жувон бурилиб орқасига қайтиб кетди.\nЮзига алланималар чаплаб олган, спорт кийимидаги ярим яланғоч бу танноз ҳойнаҳой унинг хотини бўлса керак, деб ўйларди Нуриддин ҳожи. Аёлнинг кийиниши, ўзини тутишидан бу уйда бемор киши борлиги ва айниқса, бу касал ота эканлиги айни вақтда бу аёлнинг касалга қанчалик хизмат қилаётганлиги борасида кўп нарсани англади ҳамда чуқур мулоҳаза қилди.\n– Келинг, домла ака, – деди Умиджон дарвозанинг кичик эшигини очар экан.\nИчкарига кирган Нуриддин бу ҳовли қанчалик ҳашаматли бўлмасин, қандайдир совуқ ва файзсиз эканлигини англади.\n– Домла марҳамат, бир пиёла чой, – деди Умиджон имомни чорпояга таклиф этиб.\n– Йўқ, иложи бўлса бемор ётган хонага бошласангиз, кейин чой бир гап бўлар, – деди Нуриддин унинг манзиратини қатъий рад этиб.\n– Хўп-хўп, қани унда марҳамат, – деб ҳовли этаги томон бошлади.\nСаккиз-ўн сотих келадиган ҳовлининг этак томонида солинган, лойсувоқли пастқамгина икки хонадан иборат ҳужрага кириши билан Нуриддиннинг кўнглини бу хонадан келаётган ёқимсиз зах ҳиди беҳузур қилди.\n– Ассалому алайкум, – деб ичкари киришди. Во ажаб, тўшакда ётган отахон ва ёнида ўтирган муштипар онанинг юзларидан нур ёғиларди. Отахон ётган эски диван униқиб қолган, тўшаклар ва гиламлар ҳам анча эскилиги шундай кўриниб турарди. Беморнинг устидаги кийим-бошлари, кўрпа-тўшаклари ҳам бир аҳволда. Умиджон, унинг аёли ва уларнинг ҳовли жойларига мутлоқо мос эмасди.\n– Келинг болам, келинг, – деб ўрнидан қўзғалган онахон тахмондан кўрпача олиб тўшади.\nБемор кўзини зўрға очиб, Нуриддинга боқди ва қаддини ростлашга ҳаракат қилди.\n– Ота безовта бўлманг, бемалол ётинг, мен шу ерда ўтираман, – дедида, онахон тўшаган кўрпачага ўтирганича дуога қўл очиб Яратгандан шифо тилади.\n– Яна полбинми? – деди ота зўрға инграганича норози оҳангда.\n– Ҳа, йўқ. Бу киши ўзимизнинг мулла бобо, дами ўткир экан. Умиджон чақирган-да, – деди онахон беморнинг юзига яқин келиб хижолатомуз.\nБу ҳолатни тик турганча кузатиб, айни вақтда афтини бужмайтириб турган Умиджонга «ўтиринг» ишорасини қилган имом домла гап бошлади:\n– Отахон, мен яқинда маҳалламиз жомеъсига имом бўлиб келдим. Авваламбор шифо Аллоҳдан. Биз эса баҳоли қудрат Яратганнинг каломидан тиловат қилиб, унинг ҳурматидан шифо ва офият сўраймиз. Ўрни келганда айтиб ўтишим жоизки, фолбин ва қўшночларга бориш, уларнинг айтганларига ишониш ва буюрганларини қилиш ўта оғир гуноҳдир, – деди имом домла босиқлик билан.\nШундан сўнг домла Қуръони карим оятларидан узоқ тиловат қилди ва Яратгандан беморга шифо, унинг яқинларига инсофу тавфиқ тилаб дуолар қилди.\n– Иложи бўлса, беморни бошқа кенг ва ёруғроқ хонага кўчиринг. Хонанинг ҳавосини доимо тоза тутинг. Отангизни ювинтиринг, тоза кийим-бошларини кийгизиб, ўзлари истаган таомларни беринг. Шифокорларни чақириб, уларнинг айтганини қилинг. Яна айтаман ҳеч қандай фолбину қўшночга борманг ва уларнинг ёлғонларига учиб гуноҳга ботманг. Шифо ёлғиз Аллоҳдан, – деди Нуриддин ҳожи Умиджонга юзланиб.\nАйни дамда Умиджоннинг юзида қандайдир совуққонлик ва бефарқлик акс этган, унинг ботинида нима кечаётганлиги ёлғиз ўзига ва Яратганга аён, зоҳирида имом домланинг гапларидан тўғри хулосалар қилаётганлиги ва мавжуд ҳолатдан ўзини ноқулай сезаётганлигини кўриш амримаҳол эди.\nИмом хайр-хушлашиб ҳовлига чиққанида Умиджоннинг кечирим сўрашини, отасига у айтганидек, балки ундан ҳам яхши қарашини айтиб хижолатда эканлигига иқрор бўлишини кутди. Афсус, минг афсуски унинг ўйлагани содир бўлмади.\nОртидан халлослаганича етиб келган Умиджон домланинг сўнгги умидини ҳам чилпарчин қилди.\n– Домла кечирасиз, сиз масжидда бўласизми? – деди у.\n– Ҳа, нимайди, – деди домла ундан бирон-бир жўяли гап кутиб.\n– Шу... мен... ҳалиги... нима десам экан, ҳалиги қабр ковлашга одам қўйдим. Эҳтиёт шарт, мабодо бирон кор-ҳол бўлса... шунга... Барибир нима дейди, ҳалиги айтишадику... «пишган ош»да, домла, – деди тутила-тутила.\n– Яхши ният қилинг, Умиджон. Отангизга қабр ковлатгандан кўра Яратгандан шифо сўранг ва менинг айтганларимни қилинг. Отангиз сизга яхши умидлар билан Умиджон деб яхши исм қўйган эканлар. Вақт ғанимат хизматларини қилиб, дуоларини олиб қолинг, – деди киноя билан.\n– Хўп-хўп домлажон, мана буни олиб қўйинг, – деди унинг қўлига бир тахлам пул узатар экан.\n– Пулингизни ота-онангизга сарфланг. Шуни билингки, пул ҳамма нарсани ҳам ҳал қилмайди. Пулга топилмайдиган кўп нарсалар бор, кечикиб афсусланиб қолманг, саломат бўлинг, – деди-да дарвозадан чиқиб масжид томон юрди.\nНуриддин ҳожи йўлда борар экан, Умиджон, унинг аёли ва у каби инсонларнинг кам бўлса-да жамиятда мавжудлиги, уларда инсонийлик фазилатларининг пастлиги, меҳр-оқибатларининг йўқлигидан ўкинди. Уларнинг ҳамма нарсани пул билан ўлчаши, ўткинчи дунё ялтур-юлтурларига ортиқча ружу қўяётганликлари ва бунинг натижасида ҳар қандай қабиҳ ишларга ҳам тайёр эканликлари ҳақида ўйларди. Айни дамда Умиджон каби меҳрсиз одамларнинг пайдо бўлиши, уларнинг тарбиясида имомларнинг ўрни ҳақида мулоҳаза қилди. Ўзининг ишларидан ҳар доимгидек қониқмас, ҳали қилиниши лозим бўлган ишлари кўплигини англади. У йўл-йўлакай маҳалла оқсоқолига учрашиб, Умиджон ва унинг ота-онаси ҳақида сўраб суриштириб билди-да, масжидга етиб келди.\nЭртаси куни маҳалла ходими келиб имом домлага кечаги хонадонда жаноза бўлганлиги ва аср намозидан кейин жаноза масжидда ўқилиши ҳақида айтганида, домла юзига фотиҳа тортиб, отахоннинг охиратини сўради.\nЖанозада кўп одам йиғилди. Нуриддин домла ўртага чиқиб, «Соҳиби майит келсинлар», – дедида атрофга боқиб Умиджонни қидира бошлади. Шу вақт ўртага тўн кийиб белини боғлаган ўн беш-ўн олти ёшлар чамасидаги ўспирин йигитча пиқ-пиқ этиб йиғлаганича чиқиб келди.\n– Дадангиз қани болам, – деди домла йигитчани Умиджонни ўғли эканлигини тахмин қилиб.\n– Дадам... дадам, – дея хўрсинганича гапиролмасдан тобут томон ишора қилди бола.\nНиманидир англагандай бўлган имом домла воқеага янада ойдинлик киритиб олиш мақсадида олдинги сафда турган маҳалла раисига юзланди.\n– Узр домла, мен хабарингиз бор, деб ўйлабман, ходимим сизга батафсил айтмаган кўринади. Ҳа, афсуски тобутдаги Умиджон, Аллоҳнинг иродаси, тақдир экан, – дедида қайтиб сафга турди.\nАнча ўйланиб, тараддудланиб қолган бўлса ҳам тажрибали домла куни кеча Умиджоннинг хонадонида бўлиб ўтган воқеани хаёлидан ўтказиб олдида, марҳумнинг ўғли билан шариат юзасидан суҳбат ўтказиб, сафга туришга буюрди.\nЖаноза намозидан олдин домла ўлим ҳақ эканлиги, ким олдин ўлиши ёки кейинга қолишини фақатгина Аллоҳ билиши, шунингдек, ота-онанинг фарзандларидаги ҳақлари, фарзандларининг бурч ва масъулияти ҳақида Қуръони карим оятлари ҳамда саҳиҳ ҳадислардан келтириб, маъруза қилди. Сўнг марҳумнинг ҳақига хайри дуолар қилиниб, жаноза намози адо этилди...\n2019 йил, Рамазон ойи\n🕔13:10, 03.06.2020 ✔24\n🕔13:08, 03.06.2020 ✔24\n🕔11:09, 27.05.2020 ✔141\n✔ 24 🕔 13:10, 03.06.2020\n✔ 24 🕔 13:08, 03.06.2020\n✔ 141 🕔 11:09, 27.05.2020\n✔ 141 🕔 11:08, 27.05.2020\n✔ 202 🕔 12:02, 22.05.2020


Британия парламенти Жонсонга ишончсизлик вотумини билдириш юзасидан овоз беради\nБритания парламенти Борис Жонсонга ишончсизлик вотумини билдириш юзасидан овоз беради\nБуюк Британия парламенти аъзолари бош вазир Борис Жонсонга ишончсизлик вотумини билдириш бўйича овоз беради\nТОШКЕНТ, 6 июн — Sputnik. Буюк Британия парламенти аъзолари 6 июнь куни кечқурун бош вазир Борис Жонсонга ишончсизлик вотумини билдириш бўйича овоз беради, дея хабар берди РИА Новости.Овоз бериш жараёни маҳаллий вақт билан 18:00 дан 20:00 гача давом этади.Жараён Консерватив партиядан депутатларнинг камида 15 фоизи (54 киши) парламент қўмитасига бош вазирнинг истеъфосини талаб қилиб мактуб юборганидан сўнг бошланган.Британиялик депутатларнинг норозилигига сабаб пандемия даврида Лондонда Даунинг-стритдаги бош вазир қароргоҳининг боғида ўтказилган зиёфатда қатнашгани бўлди. Борис Жонсон узр сўради, лекин ўз лавозимини тарк этишдан бош тортди. Британияликларнинг ярмидан кўпи унинг истеъфосини ёқлаган.2021 йил декабрь ойида Британия ҳукуматида бош вазир идорасининг аъзолари Даунинг-стритда уюштирилган зиёфатни изоҳлаш тўғрисидаги ҳазили акс этган видео туфайли можаро чиқди. Борис Жонсон видео учун узр сўради ва ички текширув ўтказишни буюрди. Видеога тушган Жонсон офисининг ходими Аллегра Страттон эса истеъфога чиқди.Британия жамоатчилиги, мухолифат партиялар ушбу қоидабузарлик ортидан канцлер ва Бош вазирни ўз лавозимини тарк этишга чақирди, бироқ улар буни рад этди.\nбритания, борис жонсон\n© Sputnik / Павел БедняковПремьер-министр Великобритании Борис Джонсон\nБритания Консервативлар партияси амалдаги бош вазирга ишончсизлик вотумини билдириш учун овоз беради.\nТОШКЕНТ, 6 июн — Sputnik. Буюк Британия парламенти аъзолари 6 июнь куни кечқурун бош вазир Борис Жонсонга ишончсизлик вотумини билдириш бўйича овоз беради, дея хабар берди РИА Новости.\nОвоз бериш жараёни маҳаллий вақт билан 18:00 дан 20:00 гача давом этади.\nЖараён Консерватив партиядан депутатларнинг камида 15 фоизи (54 киши) парламент қўмитасига бош вазирнинг истеъфосини талаб қилиб мактуб юборганидан сўнг бошланган.\nБританиялик депутатларнинг норозилигига сабаб пандемия даврида Лондонда Даунинг-стритдаги бош вазир қароргоҳининг боғида ўтказилган зиёфатда қатнашгани бўлди. Борис Жонсон узр сўради, лекин ўз лавозимини тарк этишдан бош тортди. Британияликларнинг ярмидан кўпи унинг истеъфосини ёқлаган.\nМаълумот учун, консерватив партиядан бўлган Жамоатлар палатаси аъзолари ўртасида ишончсизлик вотуми ўтказилади. Партия раҳбари лавозимини сақлаб қолиш учун Британия бош вазири камида 180 овоз олиши керак. 67 нафар консерватор аллақачон Жонсоннинг истеъфосини ёқлаб чиқишган.\n2021 йил декабрь ойида Британия ҳукуматида бош вазир идорасининг аъзолари Даунинг-стритда уюштирилган зиёфатни изоҳлаш тўғрисидаги ҳазили акс этган видео туфайли можаро чиқди. Борис Жонсон видео учун узр сўради ва ички текширув ўтказишни буюрди. Видеога тушган Жонсон офисининг ходими Аллегра Страттон эса истеъфога чиқди.\nБритания жамоатчилиги, мухолифат партиялар ушбу қоидабузарлик ортидан канцлер ва Бош вазирни ўз лавозимини тарк этишга чақирди, бироқ улар буни рад этди.


Ҳадислардан намуна — Исломобод\nСиз шуердасиз Бош саҳифа → Ҳадислардан намуна\nislomobod Октябрь 9, 2018 0 Изоҳ\n“Уч тоифа жаннат аҳлидир: Адолатга муваффақ бўлган подшоҳ; Қариндошлари ва мусулмон биродарларига раҳмли ҳамда қалби юмшоқ киши; Болалари кўп ва ўзи муҳтож бўлса-да тиланчилик қилмайдиган киши”. Имом муслим ривояти.\nМазкур ҳадиси шарифда ижтимоий ҳаётдаги барча инсонларнинг, салтанат подшоҳидан оддий, муҳтож, фарзандлари кўп бўлган кишигача ҳаётлари қамраб олинган бўлиб, дунё ҳаётида инсон қайси мартабада бўлишидан қатъий назар бахтли бўлиши учун кифоя бўладиган гўзал ахлоқ-одоб зикр қилинган.\nАдолатга муваффақ бўлган подшоҳ; Адолатсизлик энг ёмон хулқлардандир. Дунёнинг бутун тизими ва мартабаси адолат билан қўлга киритилади. Ислом ҳукмдорларининг аксари, хусусан халифалардан Абу Бакр Сиддиқ, Умар ибн Хаттоб, Усмон ибн Аффон, Али ибн Абу Толиб, Умар ибн Абдулазиз, Марвон ибн Абдулмалик, Ҳорун ар-Рашид ва бошқалар ўта адолатпарварликлари билан машҳур бўлишган.\nҚариндошлари ва мусулмон биродарларига раҳмли ҳамда қалби юмшоқ киши; Соғлом қалб эгаси – қалбини ширк, хиёнат, гина, ҳасад, манмансираш, дунё ва раҳбарлик муҳаббатидан, яъни, Аллоҳ таолодан узоқлаштирадиган барча офатдан саломат сақлаган одамдир. Қалб саломатлигининг сабаблари ва юрилиши керак бўлган йўллари бор. Ўша сабаблардан бири, Аллоҳ таолога ихлос қилишдир. Зайд ибн Собит разияллоҳу анҳудан марфуъан ривоят қилинади: (Расулуллоҳ соллаллоҳу алайҳи ва саллам айтдилар): «Уч нарса борки, мусулмон одамнинг қалби уларга бахиллик қилмайди: амалнинг холислиги, раҳбарларга насиҳат қилиш ва мусулмонлар жамоатидан айрилмаслик» (Имом Аҳмад ).\nБолалари кўп ва ўзи муҳтож бўлса-да тиланчилик қилмайдиган киши; Кишининг болалари кўп бўлиб, муҳтож бўлсада тиланчилик қилмаслиги унинг ҳаёсидир, ҳаё эса имондандир. Мусулмон киши ҳар қандай ҳолатда иффатини сақлаш учун дунё матоҳидан воз кечади. Ризқни Аллоҳдан деб билади ва шунга ҳаракат қилади. Қуръони карим бизни ризқ борасида хотиржам бўлишга чақиради: “Ерда ўрмалаган нарса борки, барчасининг ризқи Аллоҳнинг зиммасидадир. У Зот уларнинг турар жойларини ҳам, борар жойларини ҳам билади. Ҳамма нарса очиқ-равшан Китобда бордир” (Ҳуд сураси, 6-оят).\nУлуғ таъриф соҳибалари


Фарзандлари соғлом мамлакатнинг келажаги буюкдир - Ўзбекистон овози газетаси\nДавлатимиз раҳбари Ислом Каримов ташаббуси билан 2014 йилнинг мамлакатимизда Соғлом бола йили деб эълон қилиниши жамоатчилигимиз томонидан кенг қўллаб-қувватланди.\nЎтган даврда кенг миқёсли ва теран мазмунли улкан ишлар, мамлакатимиз ва жамиятимиз тараққиёти учун ғоят муҳим аҳамият касб этувчи вазифаларни бажаришга йўналтирилган қатор умуммиллий дастурлар, биринчи навбатда, “Соғлом она – соғлом бола” дастури амалга оширилди. Фарзандларимиз ва халқимиз бахти учун, келажагимиз учун қилинаётган бу эзгу ишлар изчиллик билан давом этиб, тобора кенгайиб бораётгани, юксак самаралар бераётгани қувонарлидир.\nСоғлиқни сақлаш тизимини тубдан ислоҳ этиш доирасида юқори самарадорлиги бутун дунёда эътироф этилган она ва бола соғлиғини муҳофаза қилишнинг миллий модели шакллантирилди. Ихтисослаштирилган тиббиёт марказлари, соғлиқни сақлаш тизимининг бирламчи бўғинлари, шу жумладан, қишлоқ врачлик пунктлари, оилавий поликлиникаларнинг кенг тармоғи яратилгани натижасида аҳоли, авваламбор қишлоқ жойлардаги оналар ва болаларнинг малакали тиббий хизматдан фойдаланиш имкониятлари кенгайди.\nКадрлар тайёрлаш миллий дастури ва Мактаб таълимини ривожлантириш умуммиллий давлат дастурининг амалга оширилиши самаралари мамлакатимизда баркамол авлодни тарбиялашга қаратилаётан улкан эътиборнинг яққол тасдиғидир. Маълумки, Ўзбекистонда 12 йиллик мажбурий таълим жорий этилган, унинг сифати халқаро талабларга жавоб беради. 2004 йилдан буён умумтаълим мактабларини қуриш, моддий-техник базасини яхшилаш ва жиҳозлаш учун жами 2,8 триллион сўмдан ортиқ, болалар мусиқа ва санъат мактабларига 2009 йилдан буён 488 миллиард сўмдан зиёд маблағ йўналтирилди.\nСпорт мамлакатимизда баркамол авлодни тарбиялашнинг ажралмас таркибий қисмига айланган. Уни болалар ва ўсмирлар, айниқса, қизлар ўртасида оммалаштириш, соғлом турмуш тарзини кенг қарор топтириш бўйича ноёб тизим яратилди. Нафақат шаҳарларда, балки энг олис туманларда ҳам замонавий спорт комплекслари барпо этилди. 2003-2013 йилларда 1816 спорт объекти ишга туширилди, бу болаларни оммавий тарзда спорт билан мунтазам шуғулланишга ва уларнинг саломатлигини мустаҳкамлашга кўмаклашмоқда. Бугунги кунда Ўзбекистонда икки миллионга яқин бола, шу жумладан, 842 минг қизлар 30 дан ортиқ спорт тури билан мунтазам шуғулланмоқда.\nШу билан бир қаторда ҳаётнинг ўзи олдимизга соғлом авлодни тарбиялашдек муҳим соҳада янги вазифаларни қўймоқда. Масалан, профилактика ишлари даражаси ва тиббий хизматлар сифатини, айниқса, қишлоқ жойларда янада ошириш билан боғлиқ масалалар ҳамон долзарб бўлиб турибди. Никоҳдан ўтувчиларни тиббий кўрикдан ўтказиш сифатини янада яхшилаш, кўрикни амалга оширувчи мутахассислар масъулиятини кучайтириш лозим. Мактабгача таълим муассасалари фаолиятини такомиллаштириш, оила институтини мустаҳкамлаш ишлари ҳам муҳим аҳамиятга эга.\n“Соғлом бола йили” Давлат дастурида кўзда тутилган чора-тадбирлар, аввало шу муҳим масалаларни ҳал қилишга қаратилган.\nЖорий йилда Давлат дастурини амалга ошириш жараёнида бу ишларнинг барчаси янада юқори даражага кўтарилади. Дастурда аввало ҳам жисмоний, ҳам маънавий жиҳатдан соғлом, мустақил фикрлай оладиган, юксак интеллектуал салоҳиятли, чуқур билимли ва замонавий дунёқарашга эга, мамлакат тақдири ва келажаги учун масъулиятни ўз зиммасига олишга қодир баркамол авлодни шакллантириш, давлат ва жамиятнинг барча куч ва имкониятларини ана шу мақсадларга сафарбар этишга доир кенг миқёсли чора-тадбирларни амалга ошириш кўзда тутилган.\n“Соғлом бола йили” Давлат дастурида оилада меҳр-оқибат ва ўзаро ҳурмат муҳити, юксак аҳлоқий ва маънавий қадриятларни барқарор қилиш, ёш оилаларни моддий қўллаб-қувватлаш, оналик ва болаликни муҳофаза қилиш, она ва бола саломатлигини мустаҳкамлаш, хотин-қизлар ўз иқтидорини рўёбга чиқариши учун зарур шароитлар яратиш, уларнинг кундалик рўзғор юмушларини енгиллаштириш каби биринчи даражали вазифалар белгиланган.\nЯнги оилавий поликлиникалар, қишлоқ врачлик пунктлари, санатория-курорт объектлари барпо этиш, мавжудларининг моддий-техник базасини мустаҳкамлаш ишлари давом эттирилади.\nМамлакатимизда 130 маданият ва дам олиш марказларининг моддий-техник базасини мустаҳкамлаш, ўн бешта янги маданият ва истироҳат боғларини барпо этиш, мавжуд йигирма тўққизтасини реконструкция қилиш ва таъмирлаш режалаштирилган.\nҚишлоқ оилаларини замонавий уй-жой билан таъминлаш, уларнинг турмуш даражаси ва сифатини юксалтириш борасидаги ишлар янги босқичга кўтарилади. 2014 йилда намунавий лойиҳалар асосида 11 минг якка тартибдаги уйлар қурилади. Икки минг ёш оилага уй-жой қуриш ва мамлакатимизда ишлаб чиқарилган узоқ муддат фойдаланиладиган товарлар харид қилиш учун фоизсиз ссудалар берилади. Туманлар марказлари ва қишлоқларда сув таъминоти ва канализация тизимларини яхшилашга доир қатор янги лойиҳалар амалга оширилади.\nАҳолининг санитария-эпидемиологик барқарорлигини таъминлашнинг энг самарали воситаларидан бири юқумли касалликлар профилактикасидир. Шу мақсадда турли инфекцияларга қарши янги вакциналарнинг босқичма- босқич жорий қилинишини ҳисобга олиб, болаларни эмлаш дастурини такомиллаштириш зарур. Миллий эмлаш тақвими асосида контингентнинг камида 97 фоизини қамраб олган профилактик вакцинация қилиш кўлами кенгайтирилади.\n“Баркамол авлод” болалар марказларини шакллантириш дастурининг амалга оширилиши жараёнида 66 шундай марказлар тубдан таъмирланади ва жиҳозланади. Бу болаларни ижодга, шу жумладан, техник ижодий ишларга янада кенг жалб қилишга кўмаклашади.\nБошланғич синфларда ўқитиш сифатини янада кўтариш чоралари белгиланган. Жумладан, 1-4 синф ўқувчилари учун ўқув дастурлари ва дарсликларнинг қайта кўриб чиқилиши, шунингдек, ўқитувчилар учун тегишли услубий қўлланмалар ишлаб чиқилиши назарда тутилган.\nМамлакатимизда ота-она меҳридан маҳрум ва имконияти чекланган болаларга алоҳида ғамхўрлик кўрсатиб келинмоқда. 2015-2017 йилларда Меҳрибонлик уйлари, ихтисослаштирилган мактаб-интернатлар ва мактабгача тарбия муассасаларининг моддий-техник базасини босқичма-босқич мустаҳкамлаш, ривожланган давлатларнинг илғор тажрибасини ҳисобга олган ҳолда ўқув-тарбия жараёнини тубдан такомиллаштириш чоралари кўрилади.\nДавлат дастурида 60,1 мингта ўқув ўринга мўлжалланган 380 умумтаълим мактабларини реконструкция қилиш ва таъмирлаш, уларни компьютер техникаси, ўқув-лаборатория жиҳозлари ва бошқа ускуналар билан таъминлаш белгиланган. Бундан ташқари, 161 касб-ҳунар коллежи ва академик лицей, 48 болалар мусиқа ва санъат мактаби, 110 болалар спорт объектларини қуриш, реконструкция қилиш ва тубдан таъмирлаш режалаштирилган.\nТошкент ва Термиздаги ҳайвонот боғларининг, Тошкентдаги ботаника боғининг реконструкция қилиниши, Самарқанд ва Фарғонада Тошкент ҳайвонот боғи филиалларининг очилиши, Зарафшон шаҳрида аквапарк қурилиши, шунингдек, Республика қўғирчоқ театри ва «Томоша» болалар мусиқали театр студиясининг капитал таъмирдан чиқарилиши мўлжалланган.\n2014 йил ноябрь ойида Тошкентда «Бола учун ижтимоий шериклик: миллий ва хорижий илғор тажриба» мавзусида халқаро форум ўтказилади.


ВАСИЯТ - “Китоб дунёси” газетаси сайти\n2017 йил 9 ноябр\n975 марта кўрилган.\nНодира аяни қоронғулик ютиб юборай деди. Кексайиб бир сиқимгина бўлиб қолган жуссасини кўрпанинг ичига олди. Кўзларини чирт юмиб, алланималар дея шивирлади. Атроф зим-зиё. Ташқаридан чигирткаларнинг чириллашию, қурбақаларнинг қуриллаши эшитилади. Нодира ая юрагини босаётган ваҳимани унутишга уриниб, овозини баландлатиб калима қайтара бошлади. Ярқ этиб миясига урилган фикрдан баттар чўчиб кетди. «Ўлиб қолмай-да, ишқилиб». Аянинг кўзи илинди.\nНодира ая ўрнидан қўзғалганда ҳали тонг ёришмаганди. Инқиллаб-синқиллаб тўшагини йиғди. Чўян печкадаги кўмирнинг устига бир-иккита ўтин қалаб, пойгакдаги обдастани печнинг устига қўйди. Печкада олов гуриллади. Ташқарида азон янгради. Нодира ая таҳорат олиб бомдодни ўқиди. У намозини тугатгунча чой қайнади. Ёлғиз томоқдан овқат ўтармиди? Шундай бўлса-да, ая мажбуран бир тишлам нон еб, бир пиёлагина чой ичди. «Ёлғизлиги қурсин-а, ўйлади ая ўзича. Чоли бўлгандаям, зерикмасди. Ҳар ҳолда гангир-гунгир қилиб ўтиришарди. Мана чолининг қазо қилганигаям олти йил бўпти. Эҳ-ҳ, ёлғиз яшашнинг ўзи бўладими. Ўтган олти йилнинг ҳар лаҳзаси олти асрдек туюлди аяга. «Тавба қилдим, тавба қилдим» деди Нодира ая униқиб кетган чит кўйлагининг ёқасини ушлаб. «Ўзинг кечир, худойим».\nЧоли Найрулло бобо яхши одам эди. Қурмағур ҳазилни яхши кўрарди. Каттами, кичикми кулдириб кетаверарди. Шунинг учун уни бутун қишлоқ танирди. Трактор ҳайдарди раҳматли. Тўйларда ўртакашликни ҳам қотирарди. Қандай маърака бўлмасин биринчи бўлиб Найрулло бобо айтиларди.\nУлар жуда аҳил яшашди. Нодира ая ҳозир ўйлаб қараса, салкам қирқ беш йил Найрулло бобо билан бир ёстиққа бош қўйибди. «Эҳ-ҳ, ҳар тўкисда бир айб» дегани шу-да», хаёлидан ўтказди Нодира ая. Яхши яшашди-ю... фақат бахтлари сал кемтик бўлди-да. Шу боис, чоли ҳам жон берар чоғи дардими кампирига кетди. Худо уларни тирноқдан қисди. Бироқ чол-кампир бирор марта бўлсин, бир-бирларига арзи дод қилишмаган. Икковиям ўзларича эзилишарди-ю ўзаро сездиришмасди. Шунга қараб атрофдагилар ҳам бу ҳақда чурқ этиб оғиз очишмасди. Лекин барибир уларнинг кўнгли ўксик эди.\nХотиралар гирдобида ўтирган кампирнинг ўйини қўшни ҳовлидан эшитилган Салиманинг овози бузди.\n— Югур, катта қора лалини оп ке. Қарасаларинг бўлмайдими, ёниб кетибди-ку!\nНодира ая қўшни ҳовлига қулоқ солиб, деворга қараб турди. «Ҳа Салима-я», ўйлади у. Ўзи ёмон жувон эмас. Фақат са-а-алгина кўп гапиради-да. Қизлик пайтидаям шунақа гапдон эди. Ўзи шу қишлоқда туғилиб ўсган. Бўйи етиб ўқишга кираман, деб тоза хархаша қилди. Отаси анча зайл одам эди. «Ўқиб шаҳар оберасанми» деб ўқишга жўнатмади. Кейин нима бўлди-ю Пирман тракторчининг ўғли — Содиқ билан севишиб қолиб, шунга тегди. Салима кўҳликкина қиз эди. Сочлари тақимини ўпмаса ҳам, ҳар ҳолда бошқа қизлардан ажралиб турарди. Содиқ қизлар ошиқ бўладиган даражада ҳуснли эмасди. Аммо бамаъни йигит. Салимаям шунисига ошиқ бўлди, шекилли... Ҳар ҳолда, неча йилдан бери ади-бадиси чиқмай яшаб келишяпти. Бир ўғил, бир қизлари бор. Содиқ хотинини бошига кўтаради, нима деса дарров муҳайё қилади. Салима қурмағур «Ўқимишли одамни икки ҳисса ҳурмат қилиш керак», дейди. Ўқитувчиниям кўнгли шоирникидай нозик бўлармиш.\nҚўшни ҳовлида овоз тинди. Нодира ая секингина ўрнидан туриб, дарвозадан чиқди. Кўчада одам саяпсиб қолибди. Ишга, ўқишга борувчилар эрта билан кетган-да. Ая оз фурсат атрофни кўздан кечирди-ю яна ҳовлисига кириб кетди. Уззун-кун гоҳ уйга кириб чўзилди, гоҳ сўрида ўтирди. Амаллаб шом қилди.\n— Ая, уйдамисиз? — ташқаридан келган овозни Нодира ая таниди.\n— Содиқ, ке болам, — деди ичкаридан туриб. Остонада қадам товушлари эшитилиб, эр-хотин лаганда ош кўтариб, олдинма-кетин кириб келишди.\n— Ўғлингиз аямни кўриб келайлик деганди, — деди Салима. Оғиз жуфтлаб яна нимадир демоқчи эди эри «кўп гапирма» дегандай олақараш қилди. Улар ярим тунгача гурунглашиб ўтирди. Найрулла бобони эслашди.\n— Содиқжон, — деди Нодира ая ҳижолатомуз оҳангда. — Ўзларинг келсаларингам хурсанд бўламан. Бунақа майда-чуйда кўтариб овора бўлманглар. Ҳар кунги ўтиришим бўлса, овқат ташиб...\nАянинг гапи бўғзида қолди. Содиқ босиқлик билан гап бошлади.\n— Отам ўлганда энди ўн олтига киргандим, — деди у хўрсиниб. — Ҳеч эсимдан чиқмайди. Тобутни кўтариб мозорга бордик. Отамни қабрга қўйдик. Шунда атрофдагилардан бири «Майитни юзи ёпиқ қолсин», деди. Бошқаси «Юзини очиб қўйинглар», дея эътироз билдирди. «Бизда очишади, бизда ёпишади». Қабр тепасида тортишув бошланди. Ҳамма ўзиникини маъқулларди. Бир киши ўртага чиқди-да, «Майитни юзини қиблага қаратиб, очиб қўйинглар», деди баланд овозда. Ҳаммамиз унга қарадик. Найрулло бобо гапини тугатар-тугатмас ўзи қабрга сакраб тушиб, отамни юзини қиблага буриб, очиб қўйди. Оломон бирдан жимиб қолди. «Мусулмон одамнинг юзи қиблада бўлади», деди Найрулло бобо. Ўшанда бобомга нисбатан кўнглимда аллақандай илиқ ҳисни туйгандим. Эсингизда бўлса, тирикчиликдан қийналардик. Бобом рўзғоримизга қарашиб турарди. Менга, укаларимга кўп хизматлари сингди, ёрдами тегди. Бу қарзимни ҳеч қачон узолмасам керак...\nСодиқ жим бўлиб қолди. Салима ҳам миқ этмасди. Нодира ая эса шу тобда унутиб юборган ўтмишни бир-бир хаёлидан ўтказарди. Ростданам, чоли тушмагур уйга битта нон келтирса, ярмини уларникига чиқариб берарди. «Қўшнинг тинч, сен тинч» дерди шўрлик. «Ўртоғимни болалари оч бўлса, мендан овқат ўтармиди» дея кў-ўп такрорларди. Нодира ая бошини кўтариб эр-хотинга қаради.\n— Ёшинг ўтган сари у томонга тайёр тураркансан, — деди Нодира ая маъюс. — Тишларинг ўтмай қолади. Сочинг оқаради. Белингдан қувват кетиб, қалтироқ тутаркан. Менам бир жойга бориб қолдим. Эрта-индин... — ўйланиб қолди ая муҳим бир гап айтмоқчидай.\n— Қўйсангиз-чи ая, — деди Салима ялинганнамо. — Ҳали тетиксиз. Худо хоҳласа, невараларингизни тўйида бир ўйнаб берасиз...\nШу пайт Салиманинг қизи кириб келди. Ая уни айланиб-ўргилиб қолди. Дастурхондаги ширинликдан бир сиқим олиб қўлига тутди.\n— Ая, — деди Содиқ хотинига бир қараб олиб. — Неварангиз бугундан бошлаб сиз билан яшайди. Катта бўп қолди. Эрта-индин мактабни тугатади. Елиб-югуруб хизматингизни қилсин.\nСалима ялт этиб эрига қаради. Нодира ая нима дейишини билмай турарди. «Қўй болам, ҳожати йўқ», деди зўрға. Аслида Нодира аянинг кўнгли бўшаб, ўпкаси тўлиб кетганди. Салима ҳам ниманидир ўйлаб пича сукут сақлаб турди-да, эрининг гапини маъқуллади. «Яхши», деди ая ёшлар ўжарлигини қўймаслигини билиб. Лекин вазиятга қараб: «Бугунча бора қолсин, эртадан бошлаб неварам билан бирга яшайверамиз», деди.\nНодира ая яна ёлғиз қолди. Аммо негадир кўнгли хотиржам эди. Ўзини бардам сезарди. «Одам тафтини одам олади-да», ўйлади у устига кўрпани тортиб. Шифтга термулиб ётди. Юрагида ҳаётга, яшашга бўлган иштиёқ жўш ураётгандек туюлди ўзига. Хаёл суриб ётаркан, кўзларини уйқу элитаётганини ҳис этди.\nАзонда кўнгли хижил бўлиб уйғонди. «Астағфурилло» деди ая ўрнига чўккалаб ўтириб. Оқшом кўрган алағ-жалағ тушларини эслади. Содиқни аниқ-тиниқ кўрди. Ёнида Салимаям бормиш. Икковлашиб Найрулло бобонинг трактирини бузишяпти. Қизлари аянинг олдига чопиб келиб, бир нималар деб йиғлайди. «Астағфурилло, астағфурилло», дея такрорлади Нодира ая. Эрталабдан авзойи бузилиб, кўнглига ҳеч нарса сиғмади. Намозини ўқидию яна жойига чўзилди. Кўрган хосиятсиз тушининг таъбирини билолмай баттар сиқилди. Шу ётганича пешинга яқин турди. Чой дамламоқчи бўлди. Печканинг ёнидаги чой қутини олди, бўм-бўш. «Обжўшга бир чимдим чой ташламасанг мазаси чиқмайди-да», деди Нодира ая пичирлаб, худди бировга гапираётгандай.\nДарвозадан чиқиб, кўчага қаради. Одам сийрак. Секингина қадам ташлаб, кичиккина дарчанинг рўпарасига келди. Тақиллатиш ёдидан чиқдими ёки истамадими, ҳар тугул эшикни очиб ичкари кирди. Ҳовли жим-жит. Одимлаб деразанинг ёнига борганда, уйдан Салиманинг ғўнғирлагани эшитилди.\n— Ҳе, тилингдан тирсак чиқсин, — дерди у ғалати оҳангда. — Кампирнинг беш кунлиги борми, йўқми. Қараб турсанг, ўлиб қолмайсан. Тўғрими, дадаси? Кампир эрта-индин оёғини узатса, уй-жойи бизга қолади. Боласи бўлмаса, қариндош-уруғи бўлмаса. Яхшилаб қарасанг, даданг битирув кечангга ўзинг кўрсатган кўйлакни олиб беради. А, дадаси?!\nСўнг Содиқнинг овози келди.\n— Кампир ҳали бери ўладиганга ўхшамайди, — деди у дағал товушда.\n— Ўлмай қаёққаям борарди, — бобиллади Салима. — Манави ер ютгур уч-тўрт кун қараб турса, яхши бўларди. — Афтидан у қизига шама қилаётганди. — Агар бошқа биттаси шунақа қилса, баридан қуруқ қолишимиз аниқ.\nНодира аянинг қулоқлари шанғиллаб кетди. Кўнглининг туб-тубида аллақандай туйғу исён қила бошлади. Оҳиста юриб ҳовлисига келди. Бошида миллион ўй чарх урарди. Сўрисининг бир учига қўнишибгина ўтирди. Хаёллари уни чексиз бўшлиқлар сари етаклади. Узоқ ўйга толди.\nЎйлари миясини ғовлатиб юборди, шекилли, Нодира ая уйга кириб кетди. Сал ўтмай қўлида сарғайиб кетган, дафтардан каттароқ қоғозларни олиб чиқди. Яна сўрига ўтириб, нимадир ёза бошлади. Ая дарвозадан чиққанда, қўшни дарчадан Салиманинг қизи кўринди.\n— Қаёққа кетаяпсиз? — сўради қиз аянинг олдига келиб.\nАввалига Нодира ая шунчаки «Айлангани» демоқчи бўлди. Бироқ ниманидир ўйлади чоғи қизга тикилиб қаради.\n— Юр, қизим, икковимиз «Маҳалла»га бориб келамиз!


15-июньнан баслап республикадан шығыў ҳәм сырт еллерден кирип келиўге кимлерге рухсат берилди? » KarInform\n15-июньнан баслап республикадан шығыў ҳәм сырт еллерден кирип келиўге кимлерге рухсат берилди?\nРеспубликалық арнаўлы комиссияның қарарына муўапық, усы жылдың 15-июнь сәнесинен баслап төмендеги категориялардағы адамларға авиарейслер арқалы санитариялық-эпидемиологиялық жағдай турақлы болған мәмлекетлерге:\nА) Өзбекстан Республикасы кириў ҳәм республикадан шығыўға рухсат берилди:\n- сырт еллердиң дипломатиялық ўәкилханалары ҳәм консульлық мәкемелериниң хызметкерлери және олардың шаңарақ ағзалары;\n- инвестициялық жойбарлар шеңбериндеги Өзбекстан Республикасында жумыс алып барып атырған сырт ел компаниялары ҳәм басқа шөлкемлердиң қәнигелери;\n- емлениў ушын елимизге киятырған (елимизден шығып баратырған) адамлар;\n- сырт еллерде жақын ағайин-туўысқанлары ямаса аўыр наўқасланған ағайин-туўысқанлары болған адамлар;\n- сырт еллердиң дипломатиялық ўәкилханалары ҳәм консульлық мәкемелериниң сораўлары тийкарында Өзбекстан Республикасы арқалы басқа мәмлекетлерге алып өтилип атырған (транзит ҳәрекетленип атырған) адамлар;\n- Өзбекстан Республикасында турақлы түрде дизимге алынған сырт еллердиң пуқаралары, турақлы жасайтуғын пуқаралығы болмаған адамлар, сондай-ақ, сырт еллерде турақлы дизимге алынған Өзбекстан Республикасының пуқаралары;\nБ) Оқыў ҳәм жумысларын даўам еттириў ушын пуқараларға Өзбекстан Республикасынан шығыўға рухсат берилди. Бунда авиарейслер санитариялық қағыйдалар ҳәм нормаларға қатаң әмел еткен ҳалда шөлкемлестириледи.\nОқыўды сыртқы билимлендириўден күндизги билимлендириўге к ...\nСырт еллерде сыртқы, кешки ҳәм аралықтан оқыт ...


Молдовада вазият ҳукумат назоратида\nМолдовадан олинган хабарларга кўра, полиция кучлари Кишенёвдаги президент маъмурияти ва парламент биноларини назоратга олган.\nСешанба куни минглаб намойишчилар парламент сайловларида президент Владимир Воронин етакчилигидаги Коммунистлар партияси ғалаб қозонганига норозилик сифатида ҳукумат биноларига бостириб кириб, тартибсизликлар уюштирган эди.\nПрезидент Воронин телевидениеда қилган чиқишида ҳукумат давлат ҳокимиятини ҳимоя қилишда қатъий чораларни кўришидан огоҳлантирди.\nНамойишчилар ва полиция ўртасидаги тўқнашувларда юзга яқин одам жароҳатлангани хабар қилинмоқда.\nПрезидент Воронин мухолифатни “давлат тўнтариши” ясашга уринганликда айблади.\nНорозилар якшанба кунги парламент сайловлари натижаларини бекор қилишни талаб қилмоқдалар.\nОвоз бериш натижаларга кўра, Воронин етакчилигидаги Коммунистлар партияси парламентдаги 101 ўриннинг 61тасини қўлга киритиб, ғалаба қозонган.


23.12.2018 14:00 0 4474\nОғир атлетика бўйича Рио—2016 Олимпиадаси ғолиби, жаҳон чемпиони, Осиё ўйинлари ғолиби, «Ўзбекистон ифтихори» Руслан Нуриддинов Халқаро оғир атлетика федерацияси байроғи остида ўтказиладиган мусобақалардан қонида допинг топилгани сабабли вақтинча четлатилди. Бу ҳақда «ТАСС» хабар бермоқда.\nХалқаро оғир атлетика федерацияси ахборотига кўра, Лондон—2012 Олимпиадасида спортчидан олинган қон таҳлиллари Халқаро олимпия қўмитаси томонидан ўтказилган қайта допинг текшируви давомида ижобий натижа берган.\nМаълум қилинишича, Лондон—2012 Олимпиадасида 105 килограммгача бўлган вазн тоифасида мусобақаларда 4-ўринни қўлга киритган Руслан Нуриддиновнинг қонида дегидрохлорметилтестостерон ва станозолол каби тақиқланган моддалар топилган. Руслан Нуриддиновдан ташқари допинг сабаб Украина, Озарбайжон, Беларусь ва Арманистон номидан қатнашган яна тўрт оғир атлетикачи ҳам мусобақадан четлатилган.\nСпортчиларнинг Лондон Олимпиадасидаги иштирокига доир якуний қарор Халқаро олимпия қўмитаси томонидан қабул қилинади.\nдопинг Руслан Нуриддинов\nСпорт 12/04, 12:33\nСпорт 20/02, 14:40


Мажбурий ижро бюроси муаммога ечим топди. World News in Uzbek — все новости (вчера, сегодня, сейчас) от 123ru.net\nWorld News in Uzbek » 14.07.2018 » Мажбурий ижро бюроси муаммога ечим топди\n– «Қарздорлиги бўлмаган маҳалла” танловининг ташкилий жараёни кетмоқда, – дейди Мажбурий ижро бюроси Тошкент вилояти бошқармасининг жамоатчилик билан алоқалар ва ҳуқуқий ахборот шўъбаси ходими Гулшода Қурбонова. – Тўлов маданиятини шакллантириш мақсадида ташкил этилган ушбу танловда қатнашиш учун жойлардаги маҳаллалар ташаббус кўрсатаётгани айни муддаодир. Халқимиз сувнинг ҳам сўрови бор, деб бежиз айтмайди. Истеъмол қилинган ҳар қандай […]\nНаҳотки?! Россия ядро қуроли АҚШникидан бир неча баробар кучлироқ эканлиги аниқланди